text: Presidentti Bush myös tiedotti kahdessa eri yhteydessä vuoden 2001 lopulla ja vuoden 2002 alussa, että hän näki ensimmäisen lentokoneen osuvan World Trade Centeriin ja hän oletti sen olevan onnettomuus. Hän ei ole voinut nähdä ensimmäisen lentokoneen osumista torniin kaupallisesta televisiosta, koska yksikään televisioasema ei lähettänyt suoraa kuvaa alueelta silloin, kun ensimmäinen lentokone osui. Uudesta palomiehestä dokumenttia tehnyt elokuvantekijä Jules Naudet taltioi ainoan tunnetun nauhoituksen ensimmäisen lentokoneen törmäyksestä. Videota näytettiin ensin CNN:llä myöhemmin samana päivänä, ja myöhemmin se julkaistiin 9/11-dokumenttielokuvassa. Valkoinen talo selitti hänen kommenttiaan “väärällä muistikuvalla”, ja jotkut kritisoijat inttävät, että presidentti Bush viittasi jälkiseurauksiin eikä todelliseen suihkukoneen törmäykseen kello 8.46 aamulla paikallista aikaa.


title: Syyskuun 11. päivän terroritekojen salaliittoteoriat

text: Törmäystä edeltävät tapahtumat lentokoneissa ovat olleet kiivaan väittelyn kohteena. Joidenkin salaliittoteoreetikoiden mukaan lento 77 suoritti Pentagonia lähestyessään toimenpiteen, joka olisi vaatinut joko erittäin kokeneen lentäjän tai tietokoneella säädetyn lentoradan. 9/11-komission raportti huomauttaa, että lennon 77 raportoidun pilotin, Hani Hanjourin, opettaja kuvaili häntä “kauheaksi lentäjäksi”.


text: Jim Hoffman ja Scholars for 9/11 Truth and Justice -liike ovat sanoneet, että lennoilla 11, 175 ja 77 olleisiin tietokonejärjestelmiin on voitu ladata esiasetettu reitti, joka ohjasi lentokoneet kohteisiinsa. Hoffman väittää, että tämä on todennäköisempi skenaario kuin lentojen 11, 175 ja 77 kaappausten virallinen kuvaus siitä, miten lento 77 hänen mukaansa lähestyi Pentagonia. Hän huomauttaa lennon 93 osoittautuvan poikkeukseksi ja väittää lennolta 93 soitetun suuren määrän puheluita verrattuna kolmeen muuhun lentoon.


text: Jotkut teoriat olettavat, että sen sijaan, että lentokoneiden mukana olleissa tietokoneissa olisi ollut esiasetetut reitit, lentokoneet olisi muunnettu lentämään kauko-ohjatusti. Lentokoneiden ohjaajat ovat saattaneet olla maan päällä tai kuten “Tuomionpäivän lentokone” –teoriassa, toisessa lentokoneessa. Tämä teorian mukaan World Trade Center –videoiden taivaalla nähty epämääräinen valkoinen kohde oli lentokone, jonka kyydissä oli lentojen 11 ja 175 kauko-ohjaajat ja että Pentagon-iskun jälkeen paikalta pois lentäneen lentokoneen kyydissä oli lennon 77 kauko-ohjaajat. Pentagonin lähistöllä ollut lentokone tunnistettiin myöhemmin Global Guardian –harjoitukseen osallistuneen Boeing 747-200:n sotilasversioksi eli E-4B kansalliseksi lentäväksi operaatiokeskukseksi (NAOC).


text: Syyskuun 23. päivänä BBC ja Daily Telegraph raportoivat, että neljä FBI:n nimeämistä 19:stä kaappaajasta oli mahdollisesti elossa ja hyvässä kunnossa. Yksi heistä oli Waleed al-Shehri, jonka toimittajat olivat löytäneet Casablancasta, Marokosta. Kolmen muun kaappaajan, Abdulaziz Al Omarin, Saeed Alghamdin ja Khalid al-Midharin sanottiin asuvan Lähi-idässä. Syyskuun 19. päivänä FDIC jopa julkaisi “erityisvaroituksen”, joka listasi al-Midharin eläväksi (oikeusministeriö myöhemmin sanoi tämän olleen painovirhe). Nämä raportit ovat johtaneet väitteisiin, että kaappaajien nimet saattavat olla vääriä, tai että 9/11-komission raportissa hahmotellut kaappausskenaariot eivät mahdollisesti ole totuudenmukaisia. Myöhemmin BBC luopui väitteestä ja korjasi uutistaan. BBC ilmoitti, että sekaannus on saattanut johtua siitä, että FBI:n nimet olivat yleisiä arabialaisia ja islamilaisia nimiä. Vuonna 2002 Saudi-Arabia vakuutti kaappajien nimien olevan oikein.


text: Jotkut seikat viittaavat siihen, että kaappaajat eivät olleet tyypillisiä ääri-islamisteja tai tyypillisiä itsemurhaterroristeja. Esimerkiksi Mohammed Atta söi sianlihaa, joi alkoholia, pelasi uhkapelejä kasinoissa ja kävi strippiklubeilla.


text: Perustuen vuonna 2003 Kanadassa toimeen pantuun tutkimukseen matemaatikko A.K. Dewdney olettaa, että syyskuun 11. päivän hyökkäysten yhteydessä käydyt puhelut olisivat olleet erittäin vaikeita toteuttaa. Dewdney perustaa väitteensä olettamukseen, että puhelut olivat kännykkäpuheluita. Perustuen telecom-alan asiantuntijalausuntoihin, taloustieteilijä Michel Chossudovsky väittää, että ainakin osa puhelinkeskusteluita sisältävästä 9/11-komission raportin ensimmäisestä luvusta on tekaistu. Myös Chossudovsky perustaa väitteensä olettamukseen, että puhelut olivat kännykkäpuheluita. 9/11-komission raportin mukaan lennon 93 kolmetoista matkustajaa soittivat yhteensä yli 30 puhelua perheilleen ja pelastusviranomaisille. Salaliittoteoreetikot väittävät, että puhelut soitettiin matkapuhelimista; todellisuudessa kahta lukuun ottamatta puhelut soitettiin satelliitteja käyttävistä lentopuhelimista. Alkuperäisten raporttien mukaan United 93-lennolta soitettiin 10 kännykkäpuhelua. American Airlinesin mukaan heidän Boeing 757-koneissaan ei kuitenkaan ollut matkustajien lentopuhelimia. Raporttien mukaan lennolta 11 soitettiin kolme puhelua, viisi lennolta 175 ja kolme lennolta 77. Näiden lentojen puheluista lennon 11 lentoemännät Madeleine Sweeney ja Betty Ong nauhoittivat kaksi. Puheluiden puhtaaksikirjoitetun tekstin luonteeseen on väitetty liittyvän erilaisia epäsäännöllisyyksiä.


text: Salaliittoteoreetikot ovat esittäneet erilaisia väitteitä World Trade Centerin torneihin törmänneistä lentokoneista. Nämä väitteet vaihtelevat Boeingin lentokoneiden muuntelusta (kotelo lentokoneen alapuolisella rungolla) väitteisiin, että asiaan liittyy erilaisia lentokoneita tai että torneihin ei osunut ollenkaan mikään (’Ei Boeingia –teoriat’ tai ’Ei lentokoneita –teoriat’). Kaikki 9/11-totuusliikkeen jäsenet eivät kannata näitä teorioita, ja enemmistö uskoo lentojen 11 ja 175 osuneen torneihin virallisen selostuksen mukaisesti.


text: Valokuvatodisteisiin perustuva 911: In Plane Site -internetvideo on levittänyt väitettä, että lennon 175 alapuolisella rungolla olisi ollut jonkinlainen kotelo. Tämän väitteen perusteena käytettyyn valokuvaan viitaten "Popular Mechanics" –lehti lainaa jutussaan "Debunking 9/11 Myths" Arizonan valtionyliopiston avaruusvalokuvauslaboratorion johtajaa Ronald Greeleytä, joka sanoi, että ”valokuva paljastaa vain Boeingin laskutelineen sisältävän oikeanpuoleisen tuulisuojuksen”. Koteloteoriaa kannattavia henkilöitä on kutsuttu “koteloihmisiksi“. Tämä väite on usein yhdistetty toiseen väitteeseen, jonka mukaan lentokoneen törmätessä eteläiseen torniin tapahtui poikkeava leimahdus. Teorian mukaan lentokoneen alapuolelta laukaistiin juuri ennen törmäystä ohjus.


text: Bushin hallinnon entinen pääekonomisti Morgan Reynolds, joka myöntää olevansa 9/11-totuusliikkeen “musta lammas”, uskoo, että lentojen 11 ja 175 Boeingin lentokoneet eivät ole voineet törmätä torneihin. Hän on esittänyt, että on saattanut tapahtua “lentokoneiden vaihto“, joissa väitetyt törmäyskoneet vaihdettiin toisiin, tai törmäyksiä ei välttämättä ole tapahtunut ollenkaan. Osa 9/11-totuusliikkeen jäsenistä ei kannata tätä teoriaa, vaikkakin Totuusliike väittelee vielä asiasta keskuudessaan.


text: Salaliittoteoreetikot sanovat, että he havaitsevat osassa virallisessa syyskuun 11. päivän hyökkäysten tutkimuksessa käyttäytymiskaavan, jonka tarkoituksena olisi vaientaa ”virallisen selostuksen” kanssa mahdollisesti ristiriidassa olevan todisteiden ilmaantumisen. He yhdistelevät uutisjuttuja useista eri lähteistä tällä kaavalla.


text:
9/11-komission raportin mukaan lentojen 11 ja 175 ohjaamon äänittäjiä tai lentotietotallentimia tai mustia laatikoita ei löydetty WTC-hyökkäyksen jäänteistä. Kuitenkin kaksi World Trade Centerin raunioilla kattavasti työskennellyttä miestä sanoi, että he auttoivat liittovaltion agentteja löytämään reittilentokoneiden neljästä mustasta laatikosta kolme:
“"Kerran minut määrättiin opastamaan liittovaltion agentteja ympäri paikkaa lentokoneiden mustien laatikoiden etsimiseksi. Olimme valmiita lähtemään pois. Maastoautoni oli pysäköity portaiden yläpäähän Brooks Brothersin sisääntuloalueelle. Me lastasimme tarvikkeita suunnilleen miljoonan dollarin arvosta ja kiinnitimme sen maastoautoon. Oli yhteensä neljä mustaa laatikkoa. Me löysimme kolme."“


text: Kansallisen liikenneturvallisuushallituksen edustaja Ted Lopatkiewicz huomautti: “On erittäin harvinaista, ettemme saa tallentimia takaisin. Minulle ei tule mieleen toista kotimaista tapausta, jossa emme olisi löytäneet tallentimia.“


text: Huolimatta lennon 93 ohjaamon tallenninta, lentojen 77 ja 93 mustia laatikoita joko ei koskaan löydetty tai niiden sanottiin olleen liian vahingoittuneita sisältämään tietoa. Huhtikuun 18. päivänä 2002 FBI salli lennon 93 uhrien perheiden kuunnella äänitteitä. Huhtikuussa 2006 ohjaamotallentimen puhtaaksikirjoitettu teksti julkaistiin osana Zacarias Moussaouin oikeudenkäyntiä. Jotkut salaliittoteoreetikot eivät usko mustien laatikoiden olleen vahingoittuneita, vaan heidän mukaansa todisteita on salailtu.


text: Kesäkuussa 2007 Pilots for 9/11 Truth –liikkeen tutkija Calum Douglasin väitetään esitelleen analyysin lennon 77 mustan laatikon tiedoista. Douglas sanoo hankkineensa tiedon kansallisesta liikenneturvallisuushallituksesta (NTSB) anomuksella vedoten tiedonvapauslakiin. Hän tekee johtopäätöksen, että lähestymisreitti ja korkeus lentoreittianimaatiossa poikkeaa virallisesta lennon 77 reitin selostuksesta.


text: Esittäessään motiiveja sille, miksi Yhdysvaltain hallitus olisi suorittanut hyökkäykset professori David Ray Griffin vakuuttaa, että monet Bushin hallinnon jäsenet elättelivät mielessään unelmaa maailmanlaajuisesta ”Pax Americanasta”. Ensin tämä unelma oli puettu sanoiksi Paul Wolfowitzin luonnostelemassa vuoden 1992 puolustuksen suunnittelun ohjauksessa sittemmin puolustusministeri Dick Cheneyn nimissä, dokumentissa, jota on kutsuttu ”Yhdysvaltain maailmanlaajuisen hegemonian luonnokseksi” ja sitä on toisteltu uuskonservatiivien kirjoituksissa. Luennossaan "9/11: The Myth and the Reality" Griffin toteaa seuraavaa:


text:
Tämän tavoitteen saavuttamiseksi (Yhdysvaltain maailmanlaajuisen hegemonian) tarvittaisiin neljää asiaa.
1. Yksi näistä olisi maailman öljyn saaminen hallintaan, erityisesti Keski-Aasian ja Lähi-idän, ja Bushin ja Cheneyn hallitus tuli valtaan valmiine suunnitelmineen hyökätä Afganistaniin ja Irakiin.
2. Toinen vaatimus olisi armeijan teknologinen muodonmuutos, jonka seurauksena keskiöön tulisi taistelu avaruudessa.
3. Kolmas vaatimus olisi asevarustelun rahoittamisen valtava lisääminen näiden uusien sotien ja avaruuden aseistamisen maksamiseksi.
4. Neljäs tarve olisi ennaltaehkäisevän hyökkäyksen doktriinin määrittäminen, jotta Yhdysvaltain olisi mahdollista hyökätä muihin maihin, vaikkeivät nämä osoittaisi olevansa välitön uhka.
Nämä neljä elementtiä vaatisivat lisäksi viidennen: tapahtuman, joka saisi amerikkalaiset hyväksymään nämä imperialistiset politiikat.“
Jotkut laajimmin viitatut uuskonservatiivien kirjoituksista ovat kotoisin Project for the New American Century – ajatushautomosta (PNAC, “Uuden amerikkalaisen vuosisadan projekti“). Tähän ryhmään kuuluivat monet Bushin hallinnon jäsenet mukaan lukien Dick Cheney, Donald Rumsfeld, Paul Wolfowitz ja Jeb Bush. Vuonna 2000 julkaistu Rebuilding America's Defenses -dokumentti vaatii lisäpanostusta armeijan muuttamiseksi. Se jatkuu seuraavasti:


text: “Tämä muodonmuutosprosessi…tulee todennäköisesti olemaan pitkä ilman jotakin katastrofaalista ja aktivoivaa tapahtumaa – kuten uutta Pearl Harboria.“


text: Vuonna 1997 ilmestyneessä kirjassaan "The Grand Chessboard" Jimmy Carterin presidenttikauden aikainen turvallisuuspoliittinen neuvonantaja, geostrategi Zbigniew Brzezinski ryhtyy laatimaan ”kokonaisvaltaista ja yhdistyvää euraasialaista geostrategiaa… on välttämätöntä, ettei ilmaannu Euraasiaa dominoimaan kykenevää euraasialaista haastajaa, joka näin ollen haastaisi myös Yhdysvallat.“ Myöhemmin kirjassaan hän sanoo, että:


text:
“Yhdysvaltain muuttuessa lisääntyvässä määrin monikulttuuriseksi yhteiskunnaksi sen on entistä vaikeampaa saavuttaa konsensusta ulkopolitiikassa, paitsi todella massiivista ja laajasti ymmärrettyä suoran ulkoisen uhan olosuhteissa.“
Monien mielestä terrorismin vastainen sota on tekosyy uuskonservatiivien tavoitteiden saavuttamiseksi. Jim Hoffman on yksi niistä, jotka väittävät, että avainmotiivi syyskuun 11. tapahtumille on saattanut olla ”jatkuvan uhan”, terrorismin, luominen toimimaan samalla tavalla kuin kommunismi kylmän sodan aikana. Hän viittaa "Washington Post" –lehdessä ilmestyneeseen artikkeliin, jossa Dick Cheney sanoo terrorismin vastaisesta sodasta seuraavaa: “Se ei välttämättä pääty koskaan. Ainakaan ei meidän elinaikanamme."


text: Syyskuun 11. päivän tapahtumista lähtien Yhdysvaltain hallitus on esittänyt kongressille monia lakialoitteita, joiden ainakin jotkut ihmiset väittävät olevan kansalaisoikeuksien loukkauksia ja suorassa ristiriidassa Yhdysvaltain perustuslain kanssa. Näin on väitetty varsinkin "USA PATRIOT Act"isa, "the Homeland Security Bill"’istä, poliisijoukkojen militarisoinnistä, "Posse Comitatus Act" mitätöinnistä sekä Guantanamo Bayssä olevien vankien oikeuksia koskevista lainmuutoksista.


text: Maailmanpankin ja kansallisten keskuspankkien on sanottu olevan uuden maailman järjestyksen työkaluja The Money Masters -dokumentissa; sota luo massiivisia voittoja keskuspankeille hallituksen kulutuksen (johtuen korkoperusteisesta lainaamisesta keskuspankista) lisääntyessä dramaattisesti sodan aikana.


text: Entinen huumepoliisi Michael Ruppert on pääasiallisesti ”Öljyhuippu”-kriisistä raportoivan vaihtoehtoisen “From the Wilderness” –uutisjärjestön luoja. “The Truth and Lies of 9/11” –luennossaan hän väittää, että pääasiallinen motiivi syyskuun 11. päivän tapahtumille ja sitä seuraaville sodille oli tarve saada tekosyy sodan käynnistämiseksi viimeisistä jäljellä olevista öljylähteistä. Hän myös korostaa huumeiden salakuljetusteollisuuden tärkeyttä ja arvoa maailman taloudelle, arvioiden huumebisneksen olevan melkein 600 miljardin dollarin arvoinen Wall Streetille ja bisneksen luomaa rahaa peseville yhdysvaltalaisille pankeille. Ruppert pohdiskelee, että vuosien 2000 ja 2001 aikana Talibanin käytännöllisesti katsoen hävittämä Afganistanin oopiumiteollisuus on saattanut olla syy siihen, että maa valittiin Lähi-idän ”öljysotien” aloituspaikaksi.


text: Terrorismin vastainen sota, erityisesti Afganistanin ja Irakin miehitykset luovat massiivisia voittoja öljy-, turvallisuus-, ase-, vakuutus- ja puolustussopimusteollisuudelle. Sota-, tiedustelu- ja turvallisuusbudjetit ovat nousseet huimasti syyskuun 11. päivän tapahtumien jälkeen. Lisäksi on myös väitetty, että huumeiden salakuljettajat ja rahanpesijät ovat hyötyneet suuresti Afganistanin ja sen oopiumipeltojen miehittämisestä. Kaikkien näiden tekijöiden on ajateltu saattavan olla merkittäviä selostettaessa operaation ja sen jatkuneen salassapidon menestystä.


text: On myös väitetty, että World Trade Centerin omistaja Larry Silverstein on saattanut hyötyä vakuutuskorvauksista. Silverstein hankki omistukseensa 99-vuotisen sopimuksen kompleksista vuoden 2001 heinäkuussa. Hyökkäysten jälkeen hän vaati 7,1 miljardin dollarin korvausta väittäen, että kaksi lentokonetörmäystä oli kaksi erillistä hyökkäystä. World Trade Center myös sisälsi suuren määrän asbestia, jota vaadittiin poistettavaksi; jotkut väittävät, että tämän homman suorittamisen kustannukset olisivat olleet yli miljardi dollaria. On myös väitetty, että rakennuksessa oleva toimistotila oli tuottamatonta ja alue oli kaupunkiuudistuksen tarpeessa.


text: On myös väitteitä, että suunnitelma Afganistanin valloittamisesta olisi tehty ennen syyskuun 11.päivän tapahtumia. Heinäkuun 26:ntena vuonna 2001 intialainen julkisten tapausten aikakauslehti News Insight paljasti Yhdysvaltain ja Venäjän yhteisistä suunnitelmista hyökätä Afganistaniin Taleban-hallinnon syrjäyttämiseksi. Se raportoi, että Intia ja Iran helpottaisivat hyökkäystä. BBC raportoi syyskuun 18:ntena vuonna 2001, että heinäkuun puolessa välissä yhdysvaltalaiset vanhemmat virkailijat olisivat kertoneet Pakistanin entiselle ulkoministeri Niaz Niakille, että sotilaalliset toimet Afganistania vastaan tapahtuisivat lokakuun puolivälissä. MSNBC raportoi 16. toukokuuta 2002, että kaksi päivää ennen iskuja 9. syyskuuta 2001, presidentti Bush sai suunnitelmia maailmanlaajuisen sodan Al-Qaidaa vastaan aloittamiseksi.


text: Salaliittoteoreetikot ovat kyseenalaistaneet sen, antoiko syyskuun 11. tapahtumat Yhdysvalloille ja Yhdistyneelle Kuningaskunnalle syyn laukaista sota, jota nämä olivat halunneet joitakin aikoja, ja väittävät, että tämä antoi heille vahvan motiivin hyökkäysten suorittamiseen tai niiden tapahtumisen sallimiseen. Heinäkuussa 2002 Tony Blair sanoi Commons Liaison Committeelle: ”Ollakseni rehellinen asian tiimoilta, ei ole keinoa, jolla olisimme saaneet julkisen hyväksynnän yhtäkkiä laukaistulla kampanjalla koskien Afganistania, mutta minkä vuoksi syyskuun 11. hyökkäykset tapahtuivat”.


text: On myös väitetty, että vuoden 2003 Irakin valloitus oli presidentti Bushin toimintasuunnitelmalistalla listalla siitä lähtien, kun hänet valittiin ja jopa ennen. Vaikka tekosyy sodalle oli se, että Saddam Husseinilla oli hallussaan joukkotuhoaseita, jotkut sanovat, että syyskuun 11. päivän tapahtumat olivat osa suunnitelmaa luoda “pelon ilmapiiri” kannatuksen saamiseksi hyökkäykselle, jota seuraisi pitkäaikainen miehitys. George Bushin ensimmäinen valtiovarainministeri Paul O’Neill raportoi, että tapaamisessa 2001 vuoden tammikuussa presidentti keskusteli hyökkäyksestä Irakiin ja sen miehittämisestä. “Kaikessa oli kyse keinon löytämisestä sen tekemiseksi. Sellainen oli äänensävy. Presidentti sanoi, että mene ja keksi keino tämän tekemiseksi” O’Neill kertoi CBS:lle.


text: 9/11 Totuusliikkeen jäsenet toisinaan ottavat esille historiallisia esimerkkejä, joissa hallitus on tai ainakin sen on väitetty joko suorittaneen valehyökkäyksen tai tarkoituksella sallineen todellisen hyökkäyksen tapahtua. Jotkut sanovat, että


text: Tapahtumia, jotka joko ovat osoittautuneet eri maiden hallitusten salaisesti toimeenpanemiksi tai joita ainakin jotkut salaliittoteoreetikot ovat sellaisiksi väittäneet, ovat esimerkiksi:Valtavirtamedia usein kiinnittää huomiota syyskuun 11. päivän tapahtumien ja vuoden 1941 Yhdysvallat toiseen maailmansotaan vetäneen, japanilaisten Pearl Harboriin tekemän hyökkäyksen välisiin yhtäläisyyksiin. Syyskuun 11. päivän iltana presidentti George W. Bush itse kirjoitti päiväkirjaansa: ”21. vuosisadan Pearl Harbor tapahtui tänään.” Jotkut 9/11 Totuusliikkeen jäsenistä ovat myös osoittaneet kahden tapahtuman välisiä rinnakkaisuuksia. David Ray Griffin on väittänyt, että presidentti Franklin D. Roosevelt ei ainoastaan yllyttänyt japanilaisia hyökkäämään vaan että hän ei myöskään ottanut huomioon varoituksia siitä, että hyökkäys oli tulossa ja että hän jopa aktiivisesti vaikutti siihen, että hyökkäys onnistui. Hänen motiivinaan olisi ollut saada Yhdysvallat mukaan sotaan ilman, että se näyttäisi sodan aloittajalta. Toinen tapahtumien välinen yhtäläisyys on uhrien lukumäärä, suunnilleen kolme tuhatta molemmissa tapauksissa, jotka väitetysti olivat kuolleet heidän omien hallitustensa valtuuttamissa tapahtumissa.Operaatio Northwoods oli Yhdysvaltain puolustusministeriön johtajien vuonna 1962 Kennedyn hallinnon aikana ehdottama suunnitelma, jonka tarkoituksena oli saada Yhdysvaltojen yleinen mielipide kannattamaan sotilaallisia toimia Fidel Castron johtamaa Kuuban hallitusta vastaan.. Suunnitelmassa ehdotettiin erilaisia valehyökkäystoimia kuten simuloituja tai todellisia valtion rahoittamia terroritekoja Yhdysvaltain ja Kuuban maaperällä. Tämä sisälsi suunnitelman laittaa lentokoneeseen CIA:n agentteja, jotka esittäisivät collegeopiskelijoita lentämässä Kuuban yli matkalla lomakohteeseen. Lentokone oli määrä korvata kesken lennon räjähteillä täytetyllä kauko-ohjatulla lentokoneella, jonka oli määrä lentää Kuuban ilmatilan yli ja räjäyttää teeskennellen sitä, että Castron hallintojärjestelmä olisi ampunut alas collegeopiskelijoita täynnä olleen lentokoneen. Suunnitelmalla oli kaikkien Joint Chiefs of Staff kirjallinen hyväksyntä ja se esiteltiin presidentti Kennedyn puolustusministerille, Robert McNamaralle maaliskuussa 1962. Kennedyn hallinto hylkäsi suunnitelman.Jotkut salaliittoteoriat toteavat, että Israelilla oli rooli syyskuun 11. päivän hyökkäysten toteuttamisessa. Muut menevät pitemmälle väittäessään, että 9/11 oli osa kansainvälistä siionistista salaliittoa. Anti-Defamation League’n mukaan “antisemiittisiä salaliittoteorioita ei ole hyväksytty Yhdysvaltain valtavirtapiireissä.”, mutta ”tämä ei ole asianlaita arabi- ja muslimimaailmassa." Anti-Defamation League on julkistanut Unraveling Anti-Semitic 9/11 Conspiracy Theories -asiakirjan Unraveling Anti-Semitic 9/11 Conspiracy Theories, joka tunnistaa tehdyt väitteet ja vastaa niihin.


text: Yksi näiden teorioiden kuuluisin väite on, että 4 000 juutalaista työntekijää eivät menneet töihin WTC:hen syyskuun 11. päivänä. Libanonilaisen Hizbollahin omistama satelliittitelevisiokanava Al-Manar raportoi tästä ensiksi syyskuun 17:ntenä. Tämä osoittautui vääräksi: hyökkäyksissä kuolleiden juutalaisten määrä on tyypillisesti arvioitu olevan suunnilleen 400: juutalaisten uhrien osuus kaikkien WTC-uhrien määrästä vastaa siis melko tarkkaan juutalaisten osuutta New Yorkin asukasluvusta. Viisi Israelin kansalaista kuoli hyökkäyksessä.


text: Useat 9/11-totuusliikkeen nettipaikat ovat työskennelleet antisemiittisten väitteiden kumoamiseksi ja juutalaisvastaisuuteen kytköksissä olevien – mukaan lukien holokaustin kieltämiseen kytköksissä olevien – nettipaikkojen ja yksittäisten henkilöiden paljastamiseksi.


text: Heinäkuussa 2006 Le Monde diplomatiquen norjalainen painos sai aikaan kiinnostusta, kun se julkaisi kolmen sivuisen artikkelin syyskuun 11. päivän hyökkäyksistä ja esitti lyhyesti eri salaliittoteorioita (joita lehti ei varsinaisesti tukenut). Voltaire Network muutti asennettaan syyskuun 11. päivän hyökkäysten jälkeen, ja sen johtajasta Thierry Meyssanista tuli syyskuun 11. päivän salaliittoteorian johtava kannattaja. Vaikka Le Monde diplomatiquen norjalainen versio oli sallinut kääntää ja julkaista tämän artikkelin nettipaikassaan, emoyhtiö Ranskassa ehdottomasti kieltäytyi tästä oikeudesta, kuitenkin esitellen avointa väittelyä eri maiden painosten välillä. Joulukuussa 2006 Le Monde diplomatique'n ranskalainen painos julkaisi toimittaja Alexander Cockburnin artikkelin, "CounterPunch" joka voimakkaasti arvosteli Yhdysvaltain vasemmistoa salaliittoteorioiden kannattamista, väittäen sen olleen merkki ”teoreettisesta tyhjyydestä.”


text: Time Magazinen vuoden 2006 syyskuun 11. päivän artikkeli huomauttaa, että pääasialliset syyskuun 11. päivän salaliittoteoriat ”riippuvat olosuhteista riippuvasta todisteesta, faktoista ilman analyysiä tai dokumenteista, lainaten asiayhteydestä poisotettuna ja traumatisoituneiden silminnäkijöiden hajanaisista todistajanlausunnoista” ja nauttivat jatkuvaa suosiota siksi, että ”idea siitä, että on pahansuopa hallitseva voima, joka kontrolloi maailmanlaajuisia tapahtumia, järjettömällä tavalla lohdullinen”. Artikkelissa tullaan johtopäätökseen, jonka mukaan “salaliittoteoriat ovat osa sitä prosessia, jolla amerikkalaiset käsittelevät traumaattisia julkisia tapahtumia” ja muodostavat ”kansallisen suremisen amerikkalaisen muodon.”


text: The Daily Telegraph julkaisi “The CIA couldn’t have organised this…” –artikkelin, jonka mukaan “Samat ihmiset, jotka aiheuttavat sotkua Irakissa eivät olleet koskaan niin viisaita tai ovelia, että he olisivat lavastaneet monimutkaisen hyökkäyksen kahteen kapeaan teräs- ja lasitorniin” ja ”jos tämän pahan suunnittelussa on rikollinen juoni, se on typerysten konfederaation improvisoima”. Tämä artikkeli pääasiassa hyökkäsi Scholars for 9/11 Truth –liikettä vastaan, johon kuuluu ryhmä tutkijoita, joita tuolloin johti professori Steven E. Jones. He sanoivat “useimmat heistä eivät ole tieteilijöitä vaan opettajia toisen asteen collegeissa”.


text: Merkittävä australialainen sanomalehti “The Daily Telegraph” julkaisi toukokuussa 2007 artikkelin, joka arvosteli ankarasti syyskuun 11. päivän salaliittoteorioita.


text: Elokuun 20. päivänä 2007 The History Channel esitti dokumentin syyskuun 11. päivän salaliittoteorioista, joita se kritisoi.Teräsosat oli alun perin suojattu keskimäärin 20 mm (½–¾ tuuman) vahvuisella, ruiskutettavalla vermikuliitti-paloeristeellä, sisärungossa osin kipsilevyin. Eriste oli virheellisesti ruiskutettu primer-käsitellylle teräspinnalle, mikä vähensi eristemassan tartunnan voiman alle puoleen suunnitellusta.


text: Paloeristettä oli 1990-luvulla lisätty useimpiin kerroksiin, vahvuudeksi uusituilla osilla tuli 25–38 mm (1–1½ tuumaa). Tällä vahvuudella oikein suoritetulla paloeristyksellä rakenteiden laskennallinen palonkestoaika olisi ollut kaksi tuntia. Eristeen irtaantuessa törmäyksen ja paineaaltojen voimasta palonkestoaika pieneni huomattavasti. Teräs menettää tulipalossa jo 600 °C:n lämpötilassa kantavuudestaan 50 % tunnin palon jälkeen.


text: Myös salaliittoteorioiden väitteet vapaan pudotuksen nopeudella tapahtuvista sortumisista on kiistetty. Videokuvista näkyy, että kerroksissa etenevä sortuma etenee "hitaammalla" nopeudella kuin se romu, joka vyöryy rakennusten ulkoseinälinjan ulkopuolelle ja lähtee putoamaan vapaasti kohti maata. Lisäksi videokuvista myös selviää, että molemmissa rakennuksissa ulkoseinäkehän huipulla pilarit olivat nurjahtaneet ennen välipohjasortuman alkamista.


text: Vaihtoehtoteoreetikot ovat myös ihmetelleet, miten sortuma pääsi etenemään painovoimaisesti maahan saakka. Tähän on vaihtoehtoteorioiden kriitikoiden mukaan luonnollinen selitys. Sortumisen alkamiskohdan yläpuolinen massa oli moninkertainen välipohjien rakenteiden kantokykyyn nähden, sillä rakenteet oli suunniteltu kannattamaan yhtä kerrosta. Kun sortuminen oli alkanut tornin yläosasta, sen eteneminen alas asti laaja-alaisissa ja kevytrakenteisissa kerroksissa oli väistämätöntä. Putoavan massan liike-energia lisäsi luhistuvien rakenneosien painon vaikutuksen moninkertaiseksi. Osassa kerroksia kuumuus ja räjähdys olivat heikentäneet teräksisten kevytrakenteisten välipohjaristikoiden ja niitä kannattavien teräskonsolien kantokykyä. Pystysuuntaisten seinä- ja keskirunkopalkkien sinänsä suurella kantokyvyllä ei ollut sortumisen etenemisen kannalta paljonkaan merkitystä, koska kerroksissa edennyt sortuma kulki niiden ohitse ja tuhosi samalla niiden poikittaistuennan, jolloin ne luhistuivat.


text: Poikittaistuennan menetys koitui myös sinänsä järeätekoisten keskirunkojen kohtaloksi. Keskirungot oli suunniteltu kantamaan pystysuuntaisia kuormia, joten niistä puuttui tyystin vinotuenta. Kun sortuminen käynnistyi, myös sortumisen alkamiskohdan yläpuolinen osa keskirungoista sortui muun tornin mukana alaspäin. Tämä väitettiin johtaneen siihen, että itsensä sisään työntyvän keskirungon sisäinen poikittaistuenta tuhoutui tai ainakin pahoin vaurioitui, ja koska ulkoinen poikittaistuenta meni kerrosten mukana, niin keskirunkojen sortuminen oli fysikaalisesti vääjäämätöntä. Keskirunkojen pystypalkkien päittäishitsausliitokset eivät myöskään kuvien perusteella olleet palkkien ainevahvuuteen nähden kovinkaan vahvoja.


text: Vaihtoehtoteoreetikot vertaavat WTC-tornien tulipaloja esimerkiksi Madridissa palaneeseen Windsor-torniin. Rakennuksen runko oli kuitenkin julkisivun teräspilareita lukuun ottamatta teräsbetoninen (kantavat seinät ja pilarit, vohvelilaatasto) ja välipojat oli kannatettu myös keskeltä. Rakenne oli täysin poikkeava WTC:n teräsrungosta. Myös Windsor Towerin palossa rakennuksen huipun teräsrakenteisten ulkokehän pilareiden nurjahtaessa luhistui välipohjalaatastosta huomattava osa läpi kerrosten 18–22, mutta 16–17. kerrosten massiiviset jäykistävät teräsbetonirakenteet pysäyttivät luhistumisen.


text: Lentokoneiden polttoaineen palamisesta rakennuksissa on esitetty laskelmia, joiden mukaan palava polttoaine olisi voinut nostaa rakennuksen runkorakenteiden keskimääräisen lämpötilan korkeintaan 250 °C. Tämä ei olisi riittänyt teräsrungon nurjahtamiseen. Laskelmat eivät huomioi polttoaineen lisäksi muuta palokuormaa tai rakennusosakohtaisia lämpötiloja.


text: On esitetty laskelma, joiden mukaan WTC-1 ja WTC-2 sortumisen itsenäinen jatkuminen olisi edellyttänyt myös alapuolisilta rakenteilta 750 °C kuumentumista, mutta myös siinä tapauksessa sortuminen olisi kestänyt huomattavasti kauemmin kuin se noin 15 sekuntia, minkä salaliittoteoreetikot ajattelevat sortumisen kestäneen. Laskelmassa koko rakennusrunko on yksinkertaistettu poikkileikkaukseltaan neliömäiseksi, materiaaliltaan homogeeniseksi tangoksi.


text: FEMAn raportin mukaan British Steel ja brittiläinen Building Research Establishment Limited -yhtiöt suorittivat kuuden kokeen sarjan Cordingtonissa 1990-luvun puolivälissä tutkiakseen teräsrunkoisten rakennusten käyttäytymistä. Nämä kokeet suoritettiin simuloidussa kahdeksankerroksisessa rakennuksessa. Teräksisiä apupalkkeja ei suojattu. Vaikka lämpötila teräspalkeissa saavutti 800–900 °C kolmessa testissä, mikä reilusti ylittää perinteisesti oletetun kriittisen 600 °C:n lämpötilan, mitään romahduksia ei havaittu yhdessäkään kuudesta kokeesta.


text: 9-11 Research sivustolla väitetään tulipalon kuumuutta ja kestoa riittämättömäksi, jotta se olisi voinut oleellisesti heikentää teräsrunkoa:


text: 9-11 Research sivustolla Jim Hoffman väittää, että räjähdysten tuottamat paineaallot rikkoivat ympäröivien talojen ikkunoita yli 120 metrin etäisyydellä.


text: 9-11 research -sivustolla väitetään, että historia tuntee muitakin korkeiden teräsrunkoisten talojen tulipaloja, mutta ennen 11.9.2001 tapahtumia yksikään niistä ei johtanut rakennuksen täydelliseen sortumiseen. Yhtenä esimerkkinä on käytetty First Interstate Bankin tulipaloa Los Angelesissa vuonna 1988.


text: Killtownin sivulla on kiinnitetty huomiota Pentagonin törmäyskohdan edustalla seinän vieressä olleiden kaapelikelojen ja nurmikon hyvään kuntoon Boeing 757 -matkustajalentokoneen törmäyksen jälkeen.


title: Anathema

text: Anathema on englantilainen rock-yhtye, joka sai alkunsa Liverpoolissa vuonna 1990 nimellä Pagan Angel. Anathema oli yksi doom metalin ja death metalin risteytyksen pioneereista Unholyn, Thergothonin, Paradise Lostin ja My Dying Briden ohella. Yhtyeen alkuaikojen jälkeen sen tyyli on kehittynyt metallimusiikin genremääritelmien yli nykyiseen tunnelmalliseen ja synkänpuhuvaan rock-ilmaisuun.


title: Anathema

text: Anathema on esiintynyt Suomessa useaan otteeseen: vuonna 1999 Ilosaarirockissa, joulukuussa 2005 Jyväskylässä, Oulussa ja Helsingissä, 30. kesäkuuta 2006 Tuska Open Air Metal Festival -festivaaleilla Helsingissä sekä joulukuussa 2006 Helldone-festivaalilla Helsingissä. Vuonna 2008 yhtye soitti muun muassa Kuopio Rockissa. Lisäksi Daniel Cavanagh on soittanut useita pienempiä klubikeikkoja Suomessa.


title: Anathema

text: Anathema aloitti syksyn 2010 kiertueensa Suomesta.


title: Cetus

text: Cetus (rekisteröity nimellä Uinti Espoo-Esbo Sim ry) on espoolainen uimaseura.


title: Cetus

text: Seura perustettiin 21. marraskuuta 2004 yhdistämällä neljä espoolaista uimaseuraa: Espoon Uimaseura (EUS), Laaksolahden Viri (LaVi), Simmis Espoo (SEE) ja Tapiolan Uimarit (TapU). Aluksi seura toimi nimellä Uinti-Espoo-Esbo Sim. 14. huhtikuuta 2005 seura otti brändinimekseen Cetus. Samalla julkistettiin seuran uusi ulkoasu. Cetuksen nimi juontaa juurensa valaskalan tähdistön latinankielisestä nimestä. Urheilutoiminnassa Cetuksella toimii kuusi päätoimista valmentajaa, joiden lisäksi 10 vetäjää vesipallossa, taitouinnissa ja uimahypyissä. Vesiliikunnassa toimii 13 päätoimista, koulujen uimaopetuksessa 12 päätoimista ja uimahallien valvonnassa 12 päätoimista henkilöä.


title: Cetus

text: Cetuksessa on 25 valmennusryhmää, jotka harjoittelevat neljässä eri uimahallissa. Yhteensä kilpauimareita on noin 400. Seurassa toiminta perusutuu tasovalmennusjärjestelmään. Cetus on historiansa aikana saanut paljon menestystä lajin SM-kilpailuista. Esimerkiksi kesän 2010 kansallisissa arvokilpailuissa (Rollo, IKU, NSM, SM) Cetus voitti kaikki seurojen väliset pistekilpailut.


title: Cetus

text: Vuoden 2010 Euroopan-mestaruuskilpailuissa mukana oli yhteensä neljä Cetuksen uimaria: Hanna-Maria Seppälä, Anni Alitalo, Aleksi Eskelinen sekä Kristian Outinen.


title: Cetus

text: Cetuksessa harrastetaan aktiivisesti vesipalloa ja seura on harrastajamäärältään Suomen suurimpien vesipalloseurojen joukossa.


title: Cetus

text: Kaudella 2017-2018 Cetuksen miesten joukkue saavutti seurahistorian ensimmäisen Suomen mestaruuden. Cetus voitti Suomen mestaruuden myös B-junioreiden ja C-junioreiden sarjoissa, sekä saavutti hopeaa D-junioreissa. Seuralla on toimintaa myös nuorimmissa E- ja F-junioreissa.


title: Cetus

text: Kaudella 2011-2012 Cetuksen naisten joukkue voitti Suomen mestaruuden. Miesten joukkue saavutti SM-pronssia kaudella 2013-2014 ja SM-hopeaa kaudella 2016-2017. Juniorisarjoissa Cetuksen joukkueet ovat säännöllisesti mitalisijoilla. Kaudella 2015-2016 D-juniorit voittivat Suomen mestaruuden, B-juniorit saivat hopeaa ja A-juniorit pronssia. Kaudella 2016-2017 sekä B- että C-juniorit voittivat Suomen mestaruuden.


title: Cetus

text: Cetuksessa on syksystä 2009 lähtien toiminut kaksi kilparyhmää. Kilparyhmässä 1 harjoittelevat sarjan AG15- sekä FINA jr. -ikäiset taitouimarit ja kilparyhmässä 2 harjoittelevat AG12-sarjan ikäiset ja tasoiset.


title: Cetus

text: Ylemmällä rivillä lyhyen radan seuraennätykset, alemmalla pitkän radan seuraennätykset.


title: Säteilytysvoimakkuus

text: Säteilytysvoimakkuus (saapuva säteily) on tietyssä ajassa jollekin pinta-alalle saapuvan sähkömagneettisen energian kokonaismäärä. Säteilytysvoimakkuuden SI-järjestelmän mukainen yksikkö on wattia per neliömetri (W/m²).


title: Dežnjovinniemi

text: Dežnjovinniemi eli Itäniemi () on Tšuktšien niemimaan itäisin niemi Beringinsalmen rannalla. Dežnjovinniemi on koko Aasian itäisin kohta. Niemellä korkeimmillaan 741 metriä merenpinnan yläpuolelle nousevat vuoret laskevat jyrkästi mereen.


title: Dežnjovinniemi

text: Lähin kylä on niemenkärjestä noin 11 kilometriä luoteeseen sijaitseva Uelen (Уэлéн), joka on koko Venäjän itäisin kylä ja jossa vuoden 2010 väestönlaskennan mukaan oli 720 asukasta. Hallinnollisesti niemi on osa Tšuktšien autonomisen piirikunnan eli Tšukotkan 4 838 asukkaan (vuonna 2010) Tšukotkan piiriä. Sieltä on 82 kilometrin matka vastapäiselle Alaskan Prince of Walesin niemelle.


title: Dežnjovinniemi

text: Vuonna 1879 Koillisväylän läpi purjehtinut Nordenskiöld nimesi niemen ensimmäisen Beringinsalmen läpi pohjoisesta etelään vuonna 1648 purjehtineen kasakka Semjon Dežnjovin mukaan. Koska kirjoitetussa venäjässä e-kirjaimella esitetään usein sekä jo- () että e-kirjain, niemi on toisinaan kirjoitettu hieman virheellisesti muodossa Deznevinniemi.


title: Luettelo panssariajoneuvoista

text: Tämä on luettelo toisen maailmansodan jälkeisistä panssariajoneuvoista. Katso myös Luettelo vanhoista panssariajoneuvoista (ensimmäinen ja toinen maailmansota).


title: Luettelo panssariajoneuvoista

text: A


title: Luettelo panssariajoneuvoista

text:
B
C


title: Luettelo panssariajoneuvoista

text: D


title: Luettelo panssariajoneuvoista

text: E


title: Luettelo panssariajoneuvoista

text: F


title: Luettelo panssariajoneuvoista

text: G


title: Luettelo panssariajoneuvoista

text: H


title: Luettelo panssariajoneuvoista

text: I


title: Luettelo panssariajoneuvoista

text: J


title: Luettelo panssariajoneuvoista

text: K


title: Luettelo panssariajoneuvoista

text: L


title: Luettelo panssariajoneuvoista

text: M


title: Luettelo panssariajoneuvoista

text: N


title: Luettelo panssariajoneuvoista

text: O


title: Luettelo panssariajoneuvoista

text:
P
Q


title: Luettelo panssariajoneuvoista

text: R


title: Luettelo panssariajoneuvoista

text:
S
T


title: Luettelo panssariajoneuvoista

text: U


title: Luettelo panssariajoneuvoista

text: V


title: Hereford

text: Hereford [] ( []) on kaupunki Englannissa lähellä Walesin rajaa. Vuonna 2001 siellä oli 50 154 asukasta. Se tunnetaan maataloustuotteiden kauppapaikkana ja Ilmavoimien erikoisjoukkojen kotipaikkana. Herefordin nimi tunnetaan alueelta kotoisin olevasta jalostetusta lihakarjarodusta. Saksit perustivat Herefordin noin vuonna 600.


title: Yleisurheilun sisäratojen maailmanmestaruuskilpailut 1987

text: Vuoden 1987 yleisurheilun sisäratojen MM-kilpailut järjestettiin maaliskuussa Indianapolisissa, Yhdysvalloissa. Ne olivat virallisesti ensimmäiset sisäratojen MM-kilpailut, vaikka kaksi vuotta aiemmin Pariisissa käydyissä kilpailuissa olikin jaettu MM-mitalit.


title: Peridootti

text: Peridootti on silikaattimineraali oliviinin puhdas jalokivimuunnos. Oliviini esiintyy rakeisina, massamaisina muodostumina mutta peridootti muodostaa suuria kauniinvärisiä ja läpinäkymättömiä kiteitä jotka on helppo hioa jalokiviksi.


title: Peridootti

text: Peridootista käytettävä synonyymi "krysoliitti" on johdettu kreikankielen sanasta "kultakivi", mutta kultakivi on aiemmin tarkoittanut monia väriltään samankaltaisia kiviä.


title: Peridootti

text: Peridootti on tuliperäinen mineraali joten sitä ei esiinny juurikaan Euroopassa, paitsi jonkin verran Välimeren saaristossa. Peridootti tuli kuitenkin keskieurooppalaisille tutuksi ristiretkeläisten tuodessa sitä mukanaan pyhiinvaelluksillaan.


title: Peridootti

text: Kivi muistuttaa hyvin paljon lasia: se on hauras ja sillä on simpukkamainen ja hauras murros, ja se on öljykiiltoinen. Haurautensa vuoksi sitä on käsiteltävä varoen, ja hiotut kivet upotetaan yleensä tukevaan metalliseen korupohjaan murtumisen estämiseksi.


title: Peridootti

text: Tummia peridoottikiteitä voidaan myös vaalentaa paremmin jalokiviksi sopiviksi kuumentamalla niitä korkeassa lämpötilassa. Peridootin väri vaihtelee keltavihreästä kirkkaanvihreään, ja sen Mohsin kovuus on 6,5.


title: Peridootti

text: Peridoottia käytetään hyvin paljon koru- ja jalokivenä, ja siitä käytetään myös joskus nimeä krysoliitti.


title: Peridootti

text: Peridootista esiintyvät myös harvinaiset optiset ominaisuudet: ns. kissansilmä- ja tähti-ilmiö jotka johtuu kiteen yhdensuuntaisista kuiduista, sulkeumista tai neulasista. Ilmiö tulee esille parhaiten hiottaessa kivet pyöröhionnalla, ja kuitujen ja neulasten ollessa samansuuntaisia pyöröhiontaisen kiven pohjaa kohden. Valmiiksi hiottua kivieä käännellessä pyöröhiottuun kiveen ilmestyy kapea vaalea raita, ns "kissansilmä", joka kääntyy kiveä liikuteltaessa.


title: Peridootti

text: Jos peridoottikiteen yllämainittussa kissansilmäilmiön muodotavassa kiteessä kuidut ja neulaset ovat yhdensuuntaisia, joidenkin kiteiden poikkileikkatuilla pinnoilla voi esiintyä jopa kuusi- tai kaksitoistasakaraisia kissansilmä-ilmiöitä.


title: Peridootti

text: Peridoottia löytyy Kiinasta, Brasiliasta, Norjasta, Egyptistä, Saksasta, Myanmarista, Yhdysvalloista, Pakistanista ja Italiasta. Punaisessa meressä olevalta St. Johnin tulivuorisaarelta on saatu peridoottia yli 3 500 vuotta.


title: Lancaster (Englanti)

text: Lancaster on 45 952 asukkaan (2001) kaupunki Luoteis-Englannissa Lancashiressa, Lunejoen suulla. City of Lancasterin kunnallishallintoalueeseen kuuluvat lisäksi Lancasterin lisäksi Morecambe, Heysham ja Carnforth.


title: Lancaster (Englanti)

text: Siellä on ollut tuomioistuin jo keskiajalla, ja kaupunki tunnetaan eniten hirttämisiä (Lontoon ulkopuolella) nähneenä englantilaisena kaupunkina. Kaupunkikuvaa leimaavat talot Yrjöjen ajalta. Kaupungissa on 1964 perustettu yliopisto.


title: Lancaster (Englanti)

text: Lancasterin työpaikat ovat lähinnä palvelusektorilla. Jonkin verran kemian teollisuutta on ollut, ja it-yhtiöt ovat investoineet kaupunkiin.


title: Lancaster (Englanti)

text: Toisen maailmansodan tunnettu pommikone Avro Lancaster sai nimensä kaupungin mukaan.


title: Enter Sandman

text: Enter Sandman on Metallican vuonna 1991 ilmestyneen viidennen albumin, "Metallican", ensimmäinen single. Se on yhtyeen suosituimpia kappaleita ja se tunnetaan muun muassa kitarariffistään ja -soolostaan. Kappale voitti Grammy-palkinnon vuonna 1991. Painajaisia käsittelevästä kappaleesta on tehty myös musiikkivideo.


title: Enter Sandman

text:
Kappaleen julkaisusta lähtien on esitetty väitteitä, että se olisi plagiaatti. Yleisin syytös on, että Metallican kitaristi Kirk Hammett olisi varastanut kappaleen pääriffin Excel-yhtyeen vuonna 1989 julkaistusta kappaleesta ”Tapping Into The Emotional Void”. Oikeushaasteita asiasta ei kuitenkaan ole nostettu. Excelin levy-yhtiö Rotten Recordsin omistaja Ron Peterson on kuitenkin ilmaissut epäilyksensä, että Metallica lainasi riffin Exceliltä. On myös tiedossa, että yksi Metallican managereista oli nähnyt Excelin esittävän "Tapping Into The Emotional Voidin" vain muutama viikko ennen kuin Metallican ”Enter Sandman” äänitettiin.
Kappale on mukana "" -pelissä.


title: Salford

text: Salford on kaupunki Pohjois-Englannissa, Manchesterin kaupungin kyljessä. Sen erottaa Manchesterista Irwell-joki. Salfordissa itsessään on 72 750 asukasta ja sen kunnallishallintoalueella on 234 500 asukasta, kun koko Suur-Manchesterissa on noin 2,3 miljoonaa asukasta.


title: Salford

text: Salfordin nimi tulee pajukahlaamoa tarkoittavista sanoista. Se kasvoi voimakkaasti teollisen vallankumouksen aikana. Kaupungin keskustassa on nykyisin pilvenpiirtäjiä.


title: Salford

text: Salfordin yliopiston historia ulottuu vuoteen 1896.


title: Beringinmeri

text: Beringinmeri on Tyynenmeren pohjoisimman osan muodostava merialue. Muusta Tyynestämerestä Beringinmeren rajaavat Alaskan niemimaa ja Aleuttien saaristo. Pohjoisessa Beringinmeren erottaa Pohjoisesta jäämerestä 90 kilometriä leveä Beringinsalmi, jonka löysi vuonna 1648 tutkimusmatkailija Semjon Dežnjov. Tanskalaissyntyinen Vitus Bering tutki aluetta sata vuotta myöhemmin, ja meri nimettiin hänen mukaansa.


title: Beringinmeri

text: Beringinmeri on ravinteikas ja siellä esiintyy paljon merieläimiä ja merilintuja. Valtaosa maailman silmälasihaahkoista elää Beringinmerellä.


title: Share International

text: Share International on Benjamin Cremen perustama uskonnollinen järjestö. Järjestö uskoo, että Maitreya, maailmanopettaja, liikkuu ihmisten keskuudessa ja levittää uskoa häneen. Järjestön mukaan eri uskontojen jumaluudet kuten Jeesus, Buddha, Mahdi ja Krishna ovat Maitreyan henkilöitymiä. Järjestöllä keskustoimipaikat ovat Lontoossa, Amsterdamissa, Tokiossa ja Los Angelesissa. Järjestö tunnetaan myös nimellä Tara Center heidän Los Angelesin toimipaikkansa mukaan.


title: Hitti

text: Hitti (englannin sanasta "hit" ’osuma’) on äänilevy, elokuva tai muu kulutushyödyke, joka on suosittu laajalla alueella tai jonkin tietyn sosiaalisen ryhmän keskuudessa.


title: Hitti

text: Erään määritelmän mukaan musiikkiteollisuudessa hitti tarkoittaa kappaletta, joka on päässyt 40 myydyimmän singlen listalle. Yhden hitin ihme on artisti tai yhtye, joka tunnetaan ensisijaisesti yhden musiikkikappaleen ansiosta.


title: Tom Lindholm

text: Tom Uolevi Lindholm (s. 16. lokakuuta 1958 Helsinki) on suomalainen näyttelijä.


title: Tom Lindholm

text: Tom Lindholm innostui teatterista, kun hän näki yksinhuoltajaäitinsä seurassa Kansallisteatterissa lastennäytelmän Kolme iloista rosvoa. Teini-ikäisenä hän kävi Helsingin työväenopiston näytelmäpiiriä. Lindholm pyrki pari kertaa teatterikouluun, mutta ei kuitenkaan sinne päässyt. Tuolloin teatterit ottivat näyttelijäharjoittelijoita. Lindholm saikin ensimmäisen kiinnityksensä Mikkelin kaupunginteatterin näyttelijäharjoittelijana. Mikkelissä hän näytteli neljä vuotta, jonka jälkeen hän siirtyi Vaasan kaupunginteatteriin, missä hän oli kaksi vuotta. Vuonna 1985 hän muutti Tampereelle, kun Esko Roine sai houkuteltua hänet Tampereen Teatteriin. Tuolloin hän kuului muun muassa Kaisa Korhosen johtamaan Musta rakkaus -ryhmään vuosina 1989–1992. Lindholm oli perustamassa Teatteri Telakkaa Tampereella, jossa hän vietti vuodet 1994–2000. Tämän jälkeen hän on ollut vapaana taiteilijana, ja esiintynyt muun muassa Tampereen Teatterissa, Turun kaupunginteatterissa ja Pyynikin kesäteatterissa.


title: Tom Lindholm

text: Lindholm on näytellyt useissa televisiosarjoissa ja elokuvissa. Lisäksi Lindholm tunnetaan koomisesta Pekka Tuttava -hahmosta, jonka esitys on kiertävä ja muuntuva yhden hengen show. Lindholm vieraili 1990-luvulla "Kummelissa" (mm. "Miljöö-piirtäjä"-sketsissä, joka on poistettu DVD:ltä).


title: Andrei Sandberg

text: Andrei Sandberg (s. 17. syyskuuta 1970) on suomenruotsalainen näyttelijä. Sandberg tunnetaan muun muassa Markus Ekholmin roolista televisiosarjassa "Salatut elämät", jossa hän oli mukana vuosina 1999–2002. Vuonna 2018 esitettävässä spin-off-sarjassa "Pihlajasatu" Sandberg palaa Markus Ekholmin rooliin.


title: Andrei Sandberg

text: Andrei valmistui ylioppilaaksi vuonna 1989 ja merkonomiksi vuonna 1995. Hän on tehnyt "Salattujen elämien" lisäksi myös muita näyttelijäntöitä: radiokuunnelmia, klassista teatteria, musikaaleja ja pikkurooleja televisiossa. Hän on myös näytellyt muun muassa Teatteri Kultsassa sekä nuorena työskennellyt mallina.


title: Semjon Dežnjov

text: Semjon Ivanovitš Dežnjov (, noin 1605, Veliki Ustjug – 1673, Moskova) oli venäläinen kasakka, tutkimusmatkailija, joka tutkimusretkellään vuonna 1648 saapui alueelle, joka nykyään tunnetaan Beringinsalmena. Hänen löytönsä osoitti, että Euraasian ja Amerikan mantereet eivät ole yhteydessä toisiinsa. Dežnjov purjehti Beringinsalmen läpi pohjoisesta etelään, matkalla Kolymajoen suulta Anadyrille.


title: Semjon Dežnjov

text: Dežnjovin mukaan on nimetty Aasian itäisin kohta Dežnevinniemi.


title: Mooseksen perintö

text: Mooseksen perintö on Yle TV2:ssa nähty Maalaiskomedian kolmas osa. Sarja kuvattiin vuonna 2001 ja sarjan on käsikirjoittanut Heikki Luoma ja ohjannut Jukka Mäkinen.


title: Mooseksen perintö

text: Luoma ja Mäkinen ovat tehneet sarjasta myös näytelmäversion, joka sai ensi-iltansa Pyynikin kesäteatterissa 2007.


title: Mooseksen perintö

text: Huoltamoyrittäjä P.A. Turpeinen törmää vinttiä siivotessaan isänsä Mooseksen vanhaan kassakaappiin, josta löytyy vanhojen kalossien lisäksi testamentti. Äkkiarvaamatta mies onkin rikas, mikä herättää Kuusniemellä kuohuntaa, kun tieto rahoista leviää. Juuri vankilasta vapauteneen Hakkaraisen talon pakkohuutokauppa ei onnistu suunnitelmien mukaan, sillä kilpahuutajaksi värvätty Turpeinen toheloi kaupan. Hakkarainen ja Kiiski yrittävät väkisin suostutella Turpeista myymään Urmaankallion. Turpeinen allekirjoittaa myyntisopimuksen, mutta Tuulia ei suostu, ja Kylmälehto lähetetään asialle pyytämään "neiti Huttusen" nimeä paperiin. Paperiin tarvittaisiin kuitenkin Tuulia Turpeisen nimikirjoitus, joten Kuusniemen seurakunta onnistuu vuokraamaan Urmaankallion 50 vuodeksi.Sarjassa kuultavia kappaleita:


title: Worms (videopeli)

text: Worms on vuonna julkaistu "Worms"-tietokonepelisarjan ensimmäinen osa, jossa kaksi neljähenkistä matojoukkuetta sotii toisiaan vastaan. Pelissä voi pelata kahden pelaajan moninpelinä, yksin tietokonetta vastaan tai tietokone tietokonetta vastaan. Worms oli peli, joka nosti Team17:n julkisuuteen ja voitti useita palkintoja ja teki tietysti myös paljon rahaa. Vaikka peli ei toiminut kaikilla alustoilla yhtä hyvin, esimerkiksi Sega Mega Drivella ja Super Nintendo Entertainment System:llä, niin esimerkiksi DOS, PlayStation ja Amiga -versiot loistivat pelattavuudellaan.


title: Worms (videopeli)

text: Alun perin pelin loi Andy Davidson Blitz BASIC -nimiseen ohjelmointikisaan, jota ylläpiti Amiga Format -tietokonelehti. Pelin silloinen nimi oli "Total Wormage" (mahdollisesti viittaus Total Carnage -ampumapeliin), muttei voittanut kilpailua.


title: Worms (videopeli)

text: Davidson lähetti pelin monelle julkaisijalle ilman menestystä. Hän vei pelin European Computer Trade Show'hun, jossa oli myös väkeä Team17:sta. Team17 tarjoutui kehittämään peliä vielä hieman eteenpäin ja sen jälkeen julkaisemaan sen. Davidson suostui.


title: Worms (videopeli)

text: Pelin tarkoituksena on tappaa toisen joukkueen madot käyttäen monipuolista asearsenaalia erilaisissa, satunnaisesti generoiduissa kentissä. Madot voivat kuolla kolmella tavalla: menettämällä kaiken energiansa, hukkumalla veteen tai lentämällä ulos kentästä.


title: Worms (videopeli)

text: Vaikka Worms oli vasta pelisarjan ensimmäinen versio, niin Worms-peleille tyypilliset piirteet näkyivät jo: madoille saa keksiä yksilölliset nimet, aseet ovat mielikuvituksellisia ja pelin välitekstit nokkelia.


title: Worms (videopeli)

text: "Worms Reinforcements" julkaistiin 10. lokakuuta 1995, ja se on jatkoa alkuperäiselle "Wormsille". Se sisältää muuten samojen elementtien lisäksi uusia yksinpelitehtäviä. Vaikka peli ulkoisesti ei paljoa ensimmäisestä osasta eroa, niin muutoksiakin oli. Reinforcementsissa pystyi neljä joukkuetta pelaamaan yhtäaikaisesti vastakkain kun ensimmäisessä osassa vastakkain pystyi pelaamaan maksimissaan kaksi joukkuetta. Uutuutena tuli myös mahdollisuus valita käytettävä mato ja ensimmäiseen osaan nähden madot pystyivät myös liikkumaan paremmin eivätkä olleet niin liimautuneita maahan kuin alkuperäisessä Wormsissa. Muita uudistuksia ovat moninpelituki ja muutamia uusia kenttiä. Lisäksi aseiden ja työkalujen määrää on lisätty alkuperäiseen peliin verrattuna ja joidenkin nimiä on vaihdettu.


title: Worms (videopeli)

text: CU Amiga-lehti antoi pelille arvosanaksi 94% arvostelussaan.


title: Kirsi Nurminen

text: Kirsi Nurminen (s. 1. marraskuuta 1956 Helsinki) on suomalainen näyttelijä, joka on näytellyt muun muassa Turun kaupunginteatterissa sekä televisiosarjoissa Maalaiskomedia-sarjassa (Vain muutaman huijarin tähden, Peräkamaripojat, Mooseksen perintö, Turvetta ja timantteja) ja Hovimäki.


title: Herman’s Hermits

text: Herman’s Hermits oli Manchesterissa perustettu, vuosina 1964–1970 toiminnassa ollut brittiläinen pop-yhtye, joka saavutti kaikkiaan kaksikymmentä top 40 -hittiä kotimaassaan ja Yhdysvalloissa. Alkuperäisen Herman’s Hermitsin hajoamisen jälkeen se on esiintynyt vaihtelevilla kokoonpanoilla. Esimerkiksi Suomessa esiintyi 2000-luvulla yhtye, joka kutsui itseään nimellä Herman’s Hermits, mutta jonka ainoa alkuperäisjäsen oli rumpali Barry Whitwam. Klassinen kokoonpano on esiintyt Helsingissä Linnanmäen Peacock Teatterissa 31.3.1966.


title: Herman’s Hermits

text: Yhtyeen alkuperäisiä jäseniä olivat Keith Hopwood (komppikitara, laulu), Karl Green (basso, laulu), Derek ”Lek” Leckenby (soolokitara) ja Barry Whitwam (rummut), mutta pian joukkoon liittyi myös Peter Noone (laulu). Yhtyeen levytyksillä soitti myös useita englantilaisia studiomuusikoita, muun muassa ajan käytetyin kitaristi Jimmy Page.


title: Herman’s Hermits

text: Yhtye oli Yhdysvalloissa jopa suositumpi kuin kotimaassaan. Erityisesti 1960-luvun jälkipuoliskolla, jolloin monet yhtyeet alkoivat viedä musiikkiaan kunnianhimoisempaan suuntaan, Herman’s Hermitsin helposti omaksuttavat pop-kappaleet vetosivat erityisesti alle 15-vuotiaisiin amerikkalaisnuoriin. Myös laulusolisti Peter Noonen ulkonäkö isoine etuhampaineen sekä poikamainen ilmehtiminen esiintyessä olivat suosion kannalta tärkeässä roolissa. Herman’s Hermits olikin esimerkki 1960-luvun yhtyeestä, joka nautti suuresta kaupallisesta suosiosta, mutta ei saanut osakseen juurikaan arvostusta.


title: Herman’s Hermits

text: Yhtyeen hajottua Peter Noone yritti myös soolouraa tehden pari vaihtelevasti menestynyttä levyä. Kuten niin monella 1960-luvun suuruudella, myös Herman's Hermitsillä on ollut kiistaa yhtyeen nimen käytöstä myöhemmin.


title: Yleisurheilun sisäratojen maailmanmestaruuskilpailut 1989

text: Vuoden 1989 yleisurheilun sisäratojen MM-kilpailut järjestettiin maaliskuussa Budapestissa, Unkarissa.


title: Tuija Ernamo

text: Tuija Brita Johanna Ernamo (s. 9. kesäkuuta 1951 Rauma) on suomalainen näyttelijä. Hän on näytellyt sekä teatterissa että televisiosarjoissa ja elokuvissa. Hän kuuluu Tampereen Teatterin näyttelijäkuntaan.


title: Tuija Ernamo

text: Ernamon läpimurto suuren yleisön tietoisuuteen oli humoristinen televisiosarja "Sisko ja sen veli", jossa hän esitti pääosaparin sisarta. Veljen osaa tulkitsi Ilmari Saarelainen. Ernamo tunnetaan myös rooleistaan televisiokomediasarjoissa "Mummo", "Kyllä isä osaa" ja "Paavo ja Raili". Hän on näytellyt myös "Pekko Aikamiespoika" -elokuvissa.


title: Tuija Ernamo

text: Vuonna 1987 Ernamolla oli Siipirikon osa Kalle Pursiaisen televisioelokuvassa "Niskavuoren Heta".


title: Tuija Ernamo

text: Raumalta lähtöisin oleva Ernamo on säilyttänyt pitkäaikaisesta Tampereen seudulla asumisestaan huolimatta Rauman murteen, mihin on edesauttanut Raumalla Kaurasen saaressa sijaitseva kesäasunto.


title: Tuija Ernamo

text: Ernamon tytär on näyttelijä Maiju Jokinen, joka on näytellyt televisiosarjassa "Kyllä isä osaa" perheen tytärtä Jonnaa.


title: Pet Sounds

text: Pet Sounds on yhdysvaltalaisen pop-yhtye The Beach Boysin vuonna 1966 valmistunut albumi. Sitä pidetään yleisesti yhtenä kaikkien aikojen merkittävimmistä poplevyistä . Mojo Magazine valitsi levyn maailman kaikkien aikojen parhaaksi listallaan "The Greatest Albums of All Time". Se oli ykkössijalla myös New Musical Expressin listalla "Top 100 Albums". Rolling Stonen "500 Greatest Albums of All Time" -listalla se oli sijalla kaksi.


title: Pet Sounds

text:
Brian Wilson jäi vuonna 1964 pois yhtyeen kiertuekokoonpanosta ja omisti aikansa studiotyöskentelylle. Wilsonin henkilökohtaiseksi projektiksi muodostunut "Pet Sounds" syntyi samaan aikaan kun The Beach Boys kiersi maailmalla.
Albumin soitto-osuudet ovat The Wrecking Crew - studiomuusikkoryhmän soittamat. Yhtyeen jäsenet esittävät lauluosuudet.


title: Pet Sounds

text: "Pet Sounds" mullisti 1960-luvun popmaailman ainutlaatuisen rikkaalla äänimaailmallaan ja kehittyneillä sovituksillaan. Wilson sovitti lauluihin "lempiääniään", orkesterisoittimien koko kirjon harpuista ja patarummuista lähtien. Good Vibrations -single, joka syntyi samoissa sessioissa päätymättä kuitenkaan albumille, tunnetaan Electro-Thereminin ujelluksesta.


title: Pet Sounds

text: Tony Asherin kanssa tekemissään sanoituksissa Wilson uppoutui oman mielensä syövereihin. Laulut käsittelivät yhdysvaltalaisen nuorison kasvukipuja vilpittömämmin ja syvemmin kuin mihin The Beach Boys oli ennen pystynyt.


title: Pet Sounds

text: "Pet Sounds" oli alkujaan menestys etenkin Isossa-Britanniassa, mutta sillä ei ollut samanlaista myyntivoimaa kuin The Beach Boysin aikaisemmilla aurinkoisilla hiteillä. Vuosien saatossa se on kuitenkin noussut epäilemättä yhtyeen tunnetuimmaksi albumiksi. Sen sanotaan olleen inspiraationa The Beatlesin "Sgt. Pepper's Lonely Hearts Club Bandille". "Pet Sounds" osoitti, että kolmen minuutin popkappaleista pystyi tekemään kestävän albumikokonaisuuden.


title: Joel Madden

text: Joel Madden (oik. Joel Reuben Combs; s. 11. maaliskuuta 1979 Waldorf, Naptown, Maryland) on yhdysvaltalainen Good Charlotte -yhtyeen laulaja ja sanoittaja.


title: Joel Madden

text: Joelilla on viisi minuuttia vanhempi kaksoisveli Benjamin "Benji" Madden, joka on Good Charlotten kitaristi. Lisäksi hän toimii PETA:ssa vahvasti eläinten oikeuksien puolesta.


title: Joel Madden

text: Madden seurusteli parin vuoden ajan näyttelijä-laulaja Hilary Duffin kanssa.


title: Joel Madden

text: Madden meni naimisiin Nicole Richien kanssa 11. joulukuuta 2010. Heillä on kaksi lasta; tammikuussa 2008 syntynyt tytär, Harlow Winter Kate Madden sekä 9. syyskuuta 2009 syntynyt poika, Sparrow James Midnight Madden.


title: Joel Madden

text: Joel Madden on veljensä Benji Maddenin tavoin kasvissyöjä. Hän on myös HIM-fani. Madden kävi ensimmäisen kerran Suomessa 19. maaliskuuta 2007.


title: Joel Madden

text: Teini-iässään Benji ja Joel vaihtoivat sukunimensä isänsä sukunimestä 'Combs' äitinsä sukunimeen 'Madden'.


title: Patricia Routledge

text: Dame Katherine Patricia Routledge DBE [ˈraʊtlɪdʒ] (s. 17. helmikuuta 1929 Birkenhead, Cheshire) on englantilainen näyttelijä ja laulaja. Hänet tunnetaan parhaiten komediasarjasta "Pokka pitää", jossa hän esiintyi Hyacinth Bucketin roolissa. Suomessa on esitetty myös etsiväsarjaa "Hetty ratkaisee" ("Hetty Wainthropp Investigates"), jossa Routledge esitti nimiroolia.


title: Patricia Routledge

text: Routledge on myös tehnyt uraa teatterilavoilla ja on esiintynyt muun muassa Royal Shakespeare Companyn riveissä.


title: Patricia Routledge

text: Nykyään Routledge asuu kaakkoisenglantilaisessa Chichesterin kaupungissa West Sussexissa. Hän on naimaton eikä hänellä ole lapsia.


title: Patricia Routledge

text: Suomalaiset äänestivät Routledgen vuoden ulkomaalaiseksi televisiokasvoksi naisesiintyjien sarjassa vuoden 2001 alussa pidetyssä Telvis-gaalassa.


title: Benji Madden

text: Benji Madden (oik. Benjamin Levi Combs; s. 11. maaliskuuta 1979 Waldorf, Naptown, Maryland) on Good Charlotten kitaristi.


title: Benji Madden

text: Hän syntyi 11. maaliskuuta 1979 Marylandin Waldorfissa vain viisi minuuttia ennen kaksoisveljeään Joel Maddenia, joka toimii laulajana ja sanoittajana Good Charlottessa. Joelin lisäksi Benjillä on kaksi muuta sisarusta: isoveli Josh, joka toimii DJ:nä Good Charlottessa, ja nuorempi sisko Sarah, jolla on oma bändinsä Her Daily Obsession.


title: Benji Madden

text: Teini-iässään Benji ja Joel vaihtoivat sukunimensä isänsä 'Combsista' äitinsä sukunimeen 'Madden'. Kerrang!-lehden painoksessa Benji Madden paljastaa omistavansa vielä bändin pakettiauton, jota he käyttivät matkaamiseen bändin ensimmäisille keikoille. Hänellä on monia tatuointeja ympäri kehoaan kunnianosoituksena uskonnolleen. Hän seurusteli perijäkaunotar Paris Hiltonin kanssa. Lisäksi hän toimii PETA:ssa vahvasti eläinten oikeuksien puolustajana.


title: Benji Madden

text:
Benji asuu tällä hetkellä Californian Glendalessa – samalla kadulla kuin veljensä Joel.
Benji esiintyi vuonna 2007 MTV Cribsissä. Good Charlotte esiintyi Helsingissä 3.4.2008. Benji Madden teki keikan jälkeen oman DJ-esiintymisen Helsingin Lux-yökerhossa.


title: Deftones

text: Deftones on yhdysvaltalainen alternative metal -yhtye, joka on kotoisin Kalifornian Sacramentosta. Deftones kuuluu modernin yhdysvaltalaisen metallin eturintamaan innovatiivisella popin ja metallin elementtejä yhdistelevällä musiikillaan, kuten mm. Korn ja Tool. Yhtyeen suurimpiin vaikuttajiin kuuluvat mm. The Cure, Morrissey, Depeche Mode, Faith No More, Bad Brains, Fear Factory ja Meshuggah. Deftones tuli erittäin suosituksi kolmannella studioalbumillaan "White Pony" (2000). Yhtyeen tunnetuimpiin kappaleisiin lukeutuvat mm. "Be Quiet And Drive (Far Away)", "Digital Bath", "Back To School (Mini Maggit)", "Change (In The House Of Flies)", "Minerva", ja "Hole In The Earth". Yhtyeen kappale "Elite" (albumilta "White Pony") voitti vuonna 2001 Grammyn parhaana metalliesityksenä (Best Metal Performance).


title: Deftones

text: Yhtyeen oli tarkoitus levyttää albuminsa "Eros" ja julkaista se vuosien 2008–2009 aikana, mutta basisti Chi Chengin jouduttua vuoden 2008 loppupuolella auto-onnettomuuteen ja sitä seuranneeseen koomaan oli yhtyeen pakko hyllyttää kyseinen projekti. Yhtye otti riveihinsä Chin tuuraajaksi Sergio Vegan (entinen Quicksand-basisti) ja levytti uuden levyn ja julkaisi sen nimellä "Diamond Eyes" vuonna 2010. "Koi No Yokan" ilmestyi vuonna 2012. Yhtyeen viimeisin albumi Gore julkaistiin 2016.


title: Deftones

text: Deftones on esiintynyt Suomessa kolmesti, Provinssirockissa vuosina 2000 ja 2006 sekä ravintola Circuksessa Helsingissä elokuussa 2011.


title: Beringinsalmi

text: Beringinsalmi () erottaa toisistaan Aasian mantereen itäisimmän kohdan Dežnjovinniemen ja Amerikan mantereen läntisimmän kohdan Prince of Walesin niemen. Salmi yhdistää Pohjoiseen jäämereen kuuluvan Tšuktšimeren sen eteläpuolella sijaitsevaan Beringinmereen, joka puolestaan on osa Tyyntämerta.


title: Beringinsalmi

text: Beringinsalmi on kapeimmillaan noin 85 tai 86 kilometrin levyinen. Salmen keskellä sijaitsevat Diomedesaaret, jotka ovat noin neljän kilometrin päässä toisistaan. Näiden saarten välistä kulkee Venäjän ja Yhdysvaltain raja, sekä kansainvälinen päivämääräraja. Salmen pituudeksi mainitaan 96 kilometriä.


title: Beringinsalmi

text: Salmi on saanut nimensä tanskalaissyntyisen tutkimusmatkailija Vitus Beringin mukaan, joka kulki sen läpi vuonna 1728. Semjon Dežnjov oli purjehtinut salmen läpi pohjoisesta etelään jo 1648.


title: Beringinsalmi

text: Beringinsalmi on keskimäärin vain 30–50 metrin syvyinen. Kun merenpinnan taso toistuvasti aleni jääkausiaikana, Beringinsalmen paikalla oli maakannas, Beringin maakannas eli Beringia. Kannas hävisi ja salmi avautui viimeisen kerran joskus 10 000–8 000 vuotta sitten, kun merenpinta nousi jäätiköiden sulaessa.


title: Beringinsalmi

text: Beringin salmi syntyi alun perin mioseeni- tai plioseenikaudella, mikä päästi kylmän merivirran Tyynellemerelle. Avautuminen ja sulkeutuminen saattoi tapahtua useampaan otteeseen. Erään näkemyksen mukaan viimeinen varsinainen avautuminen sattui 4,5–3,5 miljoonaa vuotta sitten, jolloin Alaskan lämpötila laski hieman. Tämän jälkeen salmi avautui ja sulkeutui jääkausiaikana veden pinnan vaihtelun takia.


title: Columbus Crew

text: Columbus Crew on yhdysvaltalainen jalkapalloseura, joka pelaa Major League Soccer -liigassa. Sen kotipaikka on Columbus, Ohio.


title: Columbus Crew

text: Crew oli vuonna 1995 yksi MLS:n kymmenestä perustajaseurasta. Seura on kuulunut kausina 1996–1999 ja jälleen kaudesta 2002 lähtien liigan itäiseen konferenssiin. Kausina 2000 ja 2001, jolloin MLS:n seurat jaettiin kolmeen divisioonaan, Crew kuului keskiseen divisioonaan. Crew voitti kaudella 2008 MLS:n mestaruuden MLS Cupin kaadettuaan loppuottelussa Red Bull New Yorkin maalein 3–1. Seuralla on hallussaan myös yksi Lamar Hunt U.S. Open Cupin mestaruus: se voitti vuoden 2002 loppuottelussa Los Angeles Galaxyn maalein 1–0. Lisäksi Crew on ollut myös kerran Open Cupin loppuottelun häviävänä osapuolena: vuoden 1998 loppuottelussa Chicago Fire vei pidemmän korren jatkoajalla maalein 2–1. Kausilla 2004 ja 2008 Crew sai eniten pisteitä MLS:n runkosarjassa ja voitti näin MLS Supporters’ Shield -palkinnon.


title: Columbus Crew

text: Seura on pelannut kotiottelunsa vuodesta 1999 lähtien Columbus Crew Stadiumilla Columbusissa Ohiossa. Vuosina 1996–1999 Crew’n kotikenttänä toimi Ohio Stadium Ohio State Universityn kampuksen kupeessa.


title: Columbus Crew

text: Crew’n omistaa Hunt Sports Group (lyhenne HSG), jonka johtohenkilö on Clark Hunt. HSG:n ja Crew’n perustaja oli Lamar Hunt. Huntin perheen omistukseen kuuluu Crew’n lisäksi myös toinen MLS-seura, FC Dallas, sekä NFL-seura Kansas City Chiefs.


title: Columbus Crew

text: Crew’n suurin tunnettu kannattajaryhmä on Crew Supporters Union: Local 103, joka syntyi ennen kauden 2007 alkua kahden aiemman kannattajaryhmän, Legion 04:n ja V-Armyn yhdistyessä.


title: Saketti

text: Saketti (eli šaketti) on miesten päiväjuhlapuku, johon kuuluu kaarevaliepeinen takaa pitkä musta takki sekä musta-harmaajuovaiset housut.


title: Saketti

text: Aikaisemmin sakettia on pidetty päiväjuhlissa ennen kello kahdeksaatoista. Nykyisin asua käytetään eniten häissä.


title: Saketti

text: Aikaisemmin saketista lähes yksinomaisesti käytetty nimitys "šaketti" on nykyään käynyt harvinaiseksi, mutta on silti yhä käyttökelpoinen.


title: Saketti

text: Sakettikokonaisuus "The Man's Book"in mukaan:


title: Virtsarakon syöpä

text:
Virtsarakon syöpä on pahanlaatuinen kasvain virtsarakossa. Se on miesten neljänneksi ja naisten kahdeksanneksi yleisin syöpätyyppi. Virtsarakon syövän tavallisia ensioireita ovat verivirtsaisuus ja kipu virtsatessa. Syöpä voi levitä virtsarakon limakalvossa mutta muodostaa myös etäpesäkkeitä lähellä oleviin elimiin, esimerkiksi maksaan, keuhkoihin tai luustoon. Virtsarakon syöpään sairastumisen riski kasvaa ihmisen iän myötä, kuten monien muidenkin syöpätyyppien kohdalla.
Kasvannaisessa on usein paljon verisuonia, ja siitä saattaa vuotaa paljon verta. Siksi virtsarakon syövän ensimmäisiä oireita voi olla veren ilmestyminen virtsaan. Verta ei kuitenkaan välttämättä tule virtsan mukana joka kerta.
Jos kasvain estää virtsan virtaamisen munuaisista virtsarakkoon, seurauksena voi olla myös munuaisten vaurioituminen. Tällöin tuntuu yleensä kipua munuaisten kohdalla. Jos kasvain tukkii virtsaputken, aiheutuu suuria virtsaamisvaikeuksia. Suomessa virtsarakon syöpään sairastuu vuosittain noin 800 ja kuolee noin 230 henkilöä. Suurin osa virtsarakon syövistä on pinnallisia ja rajoittuu limakalvoon.


title: Virtsarakon syöpä

text: Sairastumisriski on suurempi tupakoivilla sekä henkilöillä, jotka työskentelevät väri-, kumi-, muovi- tai muun kemiallisen teollisuuden parissa. Nykyisin teollisuudessa kuitenkin käytetään tehokkaita suojavarusteita, joten riski sairastua virtsarakon syöpään on pienentynyt. Lisäksi pidetään tarkkaan huolta siitä, että syöpää aiheuttavien aineiden raja-arvot eivät ylity. Virtsarakon syöpä voi aiheutua myös perinnöllisistä syistä.


title: Virtsarakon syöpä

text: Virtsarakon syöpää esiintyy myös lapsilla, nuorilla ja nuorilla aikuisilla, joskin äärimmäisen harvinaisena. Nuorilla sen voivat aiheuttaa esimerkiksi lapsuuden leukemian hoidossa käytetyt kemoterapialääkkeet. Riski alkaa kasvaa vasta myöhäisellä aikuisiällä. Koko Suomessa kuoli vuosina 1986–2006 tautiin vain alun toistakymmentä alle 40-vuotiasta.


title: Virtsarakon syöpä

text: Virtsarakon syöpää hoidetaan useilla eri menetelmillä, joita käytetään joko yhdessä tai erikseen. Jos kyseessä on pinnallinen kasvain eli se ei ole edennyt virtsarakon limakalvolta rakon lihaskudokseen, kasvain höylätään ja poltetaan pois virtsaputken kautta tähystimen avulla tehtävällä operaatiolla. Operaatio tehdään joko selkäydinpuudutuksessa tai nukutuksessa. Operaation yhteydessä rakkoa voidaan huuhdella sytostaateilla, joilla pyritään tappamaan rakkoon mahdollisesti jäävät syöpäsolut. Jos pinnallinen kasvain uusii, höyläystä voidaan täydentää BCG-huuhteluilla, joissa rakkoon laitetaan katetrilla eläviä heikennettyjä tuberkuloosibakteereita esimerkiksi viikon välein kuuden viikon ajan tai kuukauden välein vuoden ajan. Tuloksena on voimakas immuunireaktio, joka merkittävästi vähentää uusimisriskiä.


title: Virtsarakon syöpä

text: Jos syöpä on levinnyt rakon lihaskudokseen tai on olemassa riski kasvaimen etenemisestä lihaskudokseen, hoitona voi olla myös radikaali leikkaus eli virtsarakon poistaminen kokonaan tai osittain sekä eturauhasen poistaminen. Tällöin virtsa poistuu joko pussiavanteen tai toistokatetroitavan avanteen kautta, tai virtsarakon tilalle rakennetaan suolesta korvaava rakko.


title: Virtsarakon syöpä

text: Riippuen syövän laadusta, kasvannaisen koosta ja siitä, onko sillä etäpesäkkeitä, myös sädehoito ja suonensisäinen sytostaattihoito voivat tulla ajankohtaiseksi.


title: Virtsarakon syöpä

text: Virtsarakon syövän uusimisriski on korkea, joten potilaan on käytävä jälkitarkastuksissa lopun elämänsä ajan. Tarkastuksissa tutkitaan virtsan irtosolut ja tehdään ns. kystoskopia eli tähystetään virtsarakko virtsaputken kautta kystoskoopilla.


title: Virtsarakon syöpä

text:
Vuodesta 1997 alkaen käyttöön on tullut useita syövän immuunihoitoja (myös nimellä IO-hoito, immuno-onkologinen hoito ja syövän immunoterapia), joissa valjastetaan potilaan oma keho taistelemaan syöpää vastaan. Hoidon tarkoituksena on vahvistaa elimistön omaa immuunireaktiota syöpää vastaan ja auttaa immuunijärjestelmää tappamaan syöpäsolut.
Immuunihoitoja käytetään useiden erilaisten syöpien hoidossa, joiden joukossa ovat muun muassa keuhkosyöpä, virtsarakon syöpä, rintasyöpä, melanooma, gynekologiset syövät ja munuaissyöpä.


title: Tšuktšimeri

text: Tšuktšimeri eli Tšuktšienmeri () on Pohjoiseen jäämereen kuuluva matala reunameri, joka sijaitsee Itä-Siperian meren ja Beaufortinmeren välissä.


title: Tšuktšimeri

text: Tšuktšimeri on saanut nimensä Tšuktšien niemimaalla elävien tšuktšien mukaan. Tšuktšit ovat perinteisesti saaneet elantonsa merestä ja sen rannikkoalueilta metsästämällä merinisäkkäitä ja harjoittamalla poronhoitoa.


title: Tšuktšimeri

text: Tšuktšimerta reunustavat lännessä Wrangelinsaari ja Itä-Siperian meri, idässä Alaskaan kuuluva Point Barrow ja etelässä pohjoinen napapiiri ja Beringinmeri. Sen pohjoisraja kulkee Point Barrow’sta Wrangelinsaaren pohjoiskärkeen ja myötäilee arktista mannerrinnettä. Meren pinta-ala on noin 595 000 neliökilometriä ja keskisyvyys 77 metriä. Yli puolet sen alasta on alle 50 metrin syvyistä.


title: Tšuktšimeri

text: Suurimpia merenlahtia ovat Koljutšinskаjanlahti Siperiassa ja Kotzebue Sound Alaskassa. Muihin reunameriin verrattuna saaria on vain vähän. Niistä suurimpia ovat Ostrov Gerаld ja Wrangelinsaari. Merkittävin satamakaupunki on Venäjän rannikolla sijaitseva Uelén.


title: Tšuktšimeri

text: Merkittävin yksittäinen geologinen muodostuma Tšuktšimeren pohjassa on Hope Basin Alaskan edustalla. Merenpohjassa kulkee myös kaksi vedenalaista kanjonia, Herald ja Barrow. Noin 90 metriä syvä Herald alkaa 70. pohjoiselta leveyspiiriltä ja kulkee pohjoiseen pitkin 175. läntistä pituuspiiriä. Barrow myötäilee Alaskan rannikkoa ja ulottuu Tšuktšimereltä Beaufortinmerelle. Sen syvyys on 50–100 metriä.


title: Tšuktšimeri

text: Päivämääräraja kulkee pääosin 180. pituuspiiriä pitkin mutta tekee mutkan itään Beringinsalmen ja Tšuktšimeren kautta ja yhtyy 180. pituuspiiriin taas Wrangelinsaaren pohjoispuolella.


title: Tšuktšimeri

text: Tšuktšimeressä on kolme suurta merivirtaa. Beringin merivirta tuo Tyynenmeren ja Anadyrjoen vettä Beringinsalmen kautta pohjoiseen. Alaskan rannikkovirta virtaa Alaskan rannikon edustalla ja Siperian rannikkovirta pitkin Siperian rannikkoa. Siperian rannikovirta häviää lähes olemattomiin talvella ja keväällä mutta voimistuu kesällä ja syksyllä. Merialue on purjehduskelpoinen heinä- ja lokakuun välisenä aikana; muina aikoina se on jäässä, jolloin merijäätä virtaa Siperian rannikkoa pitkin kaakkoon.


title: Tšuktšimeri

text: Tšuktšimereen laskee useita jokia: Siperian puolelta muun muassa Amguema, Tšegitun ja Joonаivejem ja Alaskan puolelta Kivalina, Kobuk, Kokolik, Noatak, Wulik ja Utukok.


title: Tšuktšimeri

text: Tšuktšimeri on maailman tuotteliaimpia meriekosysteemejä. Sen ravintoketjujen perustan muodostaa merijään tuntumassa elävä kasviplankton. Matalassa ja ravinteikkaassa merenpohjassa esiintyy runsaasti äyriäisiä, simpukoita ja muita pohjaeläimiä, joita käyttävät puolestaan ravintonaan mursut, hylkeet, harmaavalaat ja vesilinnut. Monille näille lajeille on yhteistä merijään käyttäminen pesä- ja lepopaikkana.


title: Tšuktšimeri

text: Tšuktšimeren alueella elää noin 2 000 jääkarhua, puolet Yhdysvaltojen jääkarhuista ja kymmenesosa maapallon koko jääkarhupopulaatiosta. Jääkarhujen tärkeintä ravintoa ovat norpat, jotka viettävät pääosan elämästään jään pinnalla. Muita jäällä eläviä hyljelajeja ovat juovahylje, partahylje ja täplähylje. Hylkeiden lisäksi merijäätä käyttävät lepopaikkana mursut, joita muuttaa Tyyneltämerelle Tšuktšimerelle kesän ajaksi.


title: Tšuktšimeri

text: Tšuktšimeri on tärkeä elinalue myös monille valaslajeille. Sen matalissa vesissä liikkuu harmaavalaiden lisäksi uhanalaisia silli- ja ryhävalaita. Kasegaluk Lagoonissa ruokailee ja kasvattaa poikasiaan noin 3 500 maitovalasta. Monet Alaskan rannikon alkuperäiskansoista ovat perinteisesti pyydystäneet rannikolla liikkuvia grönlanninvalaita.


title: Tšuktšimeri

text: Tšuktšimerta reunustavat lahdet ja jokisuistot toimivat pesimä- ja ruokailupaikkoina miljoonille linnuille. Ulapalta etsivät ravintoa myrskylintu ja lyhytpyrstöliitäjä ja rannoilla pesivät valtavina yhdyskuntina etelän- ja pohjankiisla. Suurin osa Yhdysvaltojen ja Kanadan ja merkittävä osa Siperian kyhmyhaahkoista muuttaa itäiselle Tšuktšimerelle huhti- ja marraskuun väliseksi ajaksi. Alueella tavataan myös monia uhanalaisia tai vaarantuneita laajeja, kuten silmälasihaahkaa, jääkuikkaa ja lyhytnokkamurria.


title: Juhla-asu

text: Juhla-asu on suurissa muodollisissa juhlissa käytettävä asu. Useimmiten tällaisten juhlien kutsukortissa mainitaan toivottu pukeutumistaso. Kutsussa mainittua pukeutumiskoodia pidetään yleensä kohteliaana noudattaa osoittaakseen kunnioitusta juhlien järjestäjille ja tilaisuuden luonteelle. Maininta "juhlapuku" tarkoittaa miehellä ensisijaisesti frakkia ja vararatkaisuna yleisimmin tummaa pukua. Naisen juhlapuku riippuu miesten pukeutumista enemmän vuorokaudenajasta. Juhliin saapuva pariskunta valitsee asunsa yhteneväisen linjan vuoksi samalle "juhlavuustasolle". Juhla-asuihin voi myös yhdistellä oman makunsa mukaan erilaisia vivahteita. Asun valinnassa pyritään yleensä välttämään sekä ali- että ylipukeutumista.


title: Juhla-asu

text: Päivätilaisuuksissa, kuten häissä, syntymäpäivillä tai avajaisissa, pariskunnan pukuyhdistelmiä voivat olla esimerkiksi seuraavat:Iltatilaisuuksissa kuten päivällisillä, juhlatanssiaisissa pukuyhdistelmiä voivat olla


title: Pikkumusta

text: Pikkumusta on lyhyt, yksinkertainen musta leninki, jonka kehittäjänä pidetään yleisesti muotisuunnittelija Coco Chanelia, joka julkisti mallinsa vuonna 1926. Se oli länsimaisen muodin historian ensimmäinen musta asu, jota ei ollut suunniteltu hautajaisvaatteeksi.


title: Pikkumusta

text: Pikkumusta vastaa juhlavuudeltaan etiketissä miehen smokkia tai tummaa pukua.


title: Pikkumusta

text: 1900-luvun alussa ja vielä 1960-luvulle asti vaatetuksessa oli tapana käyttää omaisen kuoleman johdosta suruväriä, mustaa. 1910-luvun lopussa ja 1920-luvun alussa surevia leskiä oli paljon muun muassa ensimmäisen maailmansodan seurauksena ja mustista vaatteista tuli yleisiä – ei muodin, vaan vallitsevien tapojen ja olosuhteiden vuoksi. Niinpä Chanel ja muut tuon ajan muotisuunnittelijat loivat mustia leninkejä 1910-luvun lopulla ja 1920-luvun alussa. He vaikuttivat sittemmin "pikkumustaksi" nimetyn asun syntymiseen, eikä Gabrielle Chanelia voida näin yksin nimetä sen luojaksi.


title: Pikkumusta

text: Kuva Chanelin ensimmäisestä pikkumustasta ilmestyi Vogue-lehdessä 1. marraskuuta 1926. Puku oli polvipituinen, pitkähihainen, taitavasti leikattu, yksinkertaisen tyylikäs ja vaikutti mukavalta käyttää. Yksinkertaisuutensa vuoksi sitä onkin sanottu Chanelin vastineeksi Fordin T-mallille. Juuri tästä mallista tuli se, jonka kautta kaikki pikkumustat määriteltäisiin myöhemmin.


title: Pikkumusta

text: Omana aikanaan Chanelin ensimmäinen pikkumusta aiheutti hämmennystä: kun muut tuon ajan muodinluojat suosivat paljon koristeellisia yksityiskohtia sisältäneitä ja värikkäitä asuja, joiden helmat ylettyivät puolipohkeen vaiheille, Chanelin vuoden 1926 leninki oli lyhyt, lähes vailla koristelua, ja sen musta väri liitettiin edelleen suruun tai palvelusväen asuihin.


title: Pikkumusta

text: Chanelin mallit ja niitä mukailevat jäljitelmät olivat yksinkertaisen rakenteensa ja vähäisten yksityiskohtiensa vuoksi helposti asusteilla muunneltavia ja suhteellisen edullisia valmistaa. Tämä lisäsi niiden suosiota ja myyntilukuja. Chanelin merkitys pikkumustan historiassa on kuitenkin mustan asun merkityksen muuttaminen ja muutoksen markkinointi: hän muunsi aikansa naisten jo käyttämän vaatekappaleen välttämättömyydestä hienouden, hienostuneisuuden ja ranskalaisen tyylikkyyden vertauskuvaksi.


title: Korkokenkä

text: Korkokenkinä pidetään kenkiä, jotka nostavat kenkiä pitävän henkilön kantapään ja jalkapöydän selkeästi varpaita korkeammalle. Kun sekä kantapäät että varpaat nousevat saman verran korkeammalle, kyseessä ei yleensä ole "korkokenkä". Korkokenkiä on useita eri malleja ja korkoja löytyy monia eri tyylisiä, esimerkiksi stiletti-, tolppa-, ja kiilakorkoja.


title: Korkokenkä

text: Nykyään termi "korkokenkä" yhdistetään melkeinpä poikkeuksetta naisten kenkämalleihin, joissa on piikkikorko, vaikkakin on olemassa useita korolla varustettuja kenkämalleja (esimerkiksi bootsit), joita molemmat sukupuolet käyttävät.


title: Korkokenkä

text: Korkokenkien käyttö altistaa erilaisille jalkavaivoille. Korkokengät muun muassa lisäävät polviin kohdistuvaa rasitusta.


title: Korkokenkä

text: Saattaa olla että ensimmäisten korkokenkien esiaste kehitettiin keskiajalla Lontoossa massiivisen jäteongelman myötä, koska kadut olivat täynnä ihmisten ulosteita, mutaa ja teurasjätteitä, näin ihmiset pysyivät jaloistaan puhtaampina. Näissä kenkämalleissa saattoi olla myös korot edessä ja takana.


title: Korkokenkä

text: Korotettujen korkojen on oletettu tulleen vastauksena siihen ongelmaan, että ratsastajien jalat luisuivat eteenpäin satulassa heidän ratsastaessaan. ”Ratsastajan korko”, noin 3 senttimetriä korkea, ilmestyi 1500-luvulla. Johtavaa kulmaa kallistettiin eteenpäin, jotta tämä auttaisi satulaan nousemisessa ja kengän perässä kulkeutuvaa reunaa kallistettiin eteenpäin estämään kenkää tarttumasta kiinni aluskasvillisuuteen tai kiveen. Nämä ominaisuudet näkyvät tämän päivän ratsastuskengissä, ehkäpä huomattavammin cowboybootseissa.


title: Korkokenkä

text: Yksinkertainen ratsastuskorko raivasi tietä huomattavasti tyylikkäämmälle korolle sen kolmen ensimmäisen vuosisadan aikana. Alkaen Ranskasta, korkojen korkeudet miesten keskuudessa nousivat ylöspäin, usein tullen korkeammiksi ja ohuemmiksi, kunnes ne olivat käyttökelvottomia ratsastukseen, mutta ne siirrettiin vain hovikäyttöä varten. 1600-luvun loppuun mennessä miesten korkokengät olivat usein 7,5 senttimetrin 10 senttimetrin väliltä korkeudessa.


title: Korkokenkä

text: Vuonna 1533 Orleansin herttuan pienikokoinen vaimo, Katariina de' Medici, tilasi suutarin tekemään hänelle parin korkokenkiä, sekä muotia varten, että korottamaan hänen pituuttaan. Ne olivat eräänlaiset kengät, joissa oli korotettu kenkäpohja ja kantapää, mutta eivät kuitenkaan samanlaiset kuin tämän päivän platform-kengät. Näissä kengissä kantapää oli kuitenkin korkeammalla kuin jalkapöytä.


title: Korkokenkä

text: Korkokengät tulivat nopeasti suosituiksi Ranskan hovin muotitietoisten miesten ja naisten keskuudessa ja levisivät muidenkin maiden ylimystön keskuuteen. Sekä miehet että naiset käyttivät korkokenkiä halki 1600- ja 1700-luvun. Kun Ranskan vallankumous lähestyi 1700-luvun loppupuolella, korkokenkien pitäminen katosi pois Ranskassa siitä syystä, että se yhdistettiin varakkuuteen ja aristokratiaan.


title: Korkokenkä

text: Läpi suurimman osan 1800-lukua, matalat kengät ja sandaalit olivat tyypillisiä jalkineita molemmille sukupuolille, mutta korkokengät tulivat takaisin pintamuotiin myöhäisellä 1800-luvulla, melkeinpä yksinomaan naisille tarkoitettuna.


title: Korkokenkä

text: Matalampia korkoja suosittiin 1960-luvun loppuvaiheissa ja 1970-luvun alkuvaiheissa, mutta korkeammat korot palasivat 1980-luvun lopulla ja 1990-luvun alkupuolella. Muodikkaan koron malli on myös vaihtunut tolppakorosta (1970-luku) suippokorkoon (1990-luku) ja stilettikorkoon (1950-luku, 1980-luku, ja 2000-luku).


title: Korkokenkä

text: Nykyään korkokenkiä käyttävät yleisimmin naiset, ja korkojen korkeus vaihtelee kolmesta senttimetristä stilettikoron kymmeneen senttimetriin tai jopa korkeampiin lukuihin. Todella korkeakorkoiset kengät, joissa on korko yli 12 senttimetriä, eivät ole käytännöllisiä ja niitä pidetään vain esteettisistä syistä. Avokkaat ovat konservatiivisempi malli ja niitä käytetään usein töissä ja muodollisissa tapahtumissa, kun taas vastaavasti villimpiä malleja käytetään tansseihin mentäessä ja iltapukujen kanssa. Korkokengät ovat olleet viime aikoina kuuma puheenaihe lääketieteelliseltä näkökannalta, sillä useat podiatristit ovat nähneet potilaita, joiden vakavat jalkavaivat ovat yksinomaan aiheutuneet korkokenkien käytöstä.


title: Korkokenkä

text: Sabrinakorko on standardikorko avokkaille ja se on nimetty Audrey Hepburnin samannimisen elokuvan mukaan. Stilettikorko on saanut nimensä kapeakärkisestä veitsestä ja se on korkeampi ja sillä on kapeampi pohja.


title: Korkokenkä

text: Platform-korkokengässä on lisäpohja jalkaosassa. Vaikka korko on korkea, niillä on silti helppo kävellä. Ne olivat 70-luvulla muotia ja ovat nousseet viime vuosina takaisin pinnalle.


title: Korkokenkä

text: Syitä korkokenkien pitämiseen:


title: Korkokenkä

text: Syitä, miksi korkokenkiä ei pidetä:


title: Korkokenkä

text: Korkokengillä järjestetään juoksukilpailuja. Idea on mahdollisesti lähtöisin Amsterdamista. Toisaalta Yhdysvalloissa niitä väitetään juostun ensimmäisen kerran jo 1986. Yhdysvalloissa kilpailuja järjestetään pääasiassa Halloweenina.


title: Korkokenkä

text: Kesällä 2006 kilpailuja järjestettiin Venäjällä useissa kaupungeissa. Myös Saksassa järjestettiin samana vuonna ensimmäiset kilpailut.


title: Korkokenkä

text: Säännöissä koroilla on minimikorkeus, joka on 7–9 senttimetriä ja juoksumatka on sata tai 80 metriä. Saksalainen Nadine Sonnabend juoksi seitsemän senttimetrin koroilla 100 metriä 12 sekunnissa Berliinissä 2006.


title: Korkokenkä

text: Vaikka korkokengät alun perin ilmaantuivat 1500-luvulla miesten jalkineiksi, on 1700-luvun loppupuolen jälkeen miesten kengissä ollut matalampi korko. Muutama poikkeuskin löytyy, kuten cowboybootsit ja korkokenkien hetkellinen nousu miesten muotiin 1970-luvulla (elokuvan "Saturday Night Fever" avauskohtauksessa John Travoltan hahmolla on kuubalaiskorkoiset kengät). Jotkin kenkienvalmistajat markkinoivat nykyään korkokenkiä hieman isompina kokoina miehille. Myös Dior Hommen vuoden 2006 syyslinjassa, jonka suunnitteli Hedi Slimane, oli korkokengät miehille. Näissä kengissä oli noin 8,5 senttimetrin korot.


title: Korkokenkä

text: Stilettikorko saattaa naarmuttaa joitakin lattiatyyppejä. Vahinkoa voi ehkäistä lisävarusteella, joka sopii stilettikoron päälle ja estää korkoa koskettamasta lattiaa. Varsinkin linoleumi ja uretaanilla lakatut puulattiat naarmuuntuvat herkästi.


title: Korkokenkä

text: Korkoihin on saatavilla myös suojia, jotka estävät lattiaa naarmuuntumasta ja korkoja kulumasta sekä helpottavat kävelyä.


title: Lobskoje

text: Lobskoje () on kylä, taajama sekä entinen kylähallinto Karjalan tasavallan Karhumäen piirissä Venäjällä. Se sijaitsee Äänisjärven Poventsanlahden koillisrannalla Poventsan itäpuolella. Nykyään Lobskoje kuuluu Poventsan kaupunkikuntaan.


title: Lobskoje

text: Lobskojen kylähallinnon keskuksena toimi Haapaselän kylä. Muita kylähallinnon alaisia kyliä olivat Uusi-Haapaselkä ja Voijärvi. Kylähallintoalueen itäpuolella sijaitsi Tsolmuisten kylähallinto, pohjoispuolella Danilovan kylähallinto ja länsipuolella Poventsan asutushallinto. Vuonna 1987 Lobskojen kylähallintoalueella oli 900 asukasta. Alueen halki kulkee maantie Karhumäeltä Puudožiin.


title: Sortsit

text: Sortsit tai shortsit ovat vaate, jota sekä miehet että naiset käyttävät lantion alueen ja reisien yläosan peittämiseen. Joidenkin sortsien lahkeet ulottuvat pohkeiden puoliväliin asti, mutta shortsit eivät kuitenkaan peitä jalan koko pituutta.


title: Sortsit

text: Joissain kulttuureissa sortseja ei sallita tai niiden käyttämistä pidetään epäsoveliaana.


title: Sortsit

text: Sortsien kastelu parantaa suorituskykyä sekä liikkuvuutta tätä jäyttävät urheilijat


title: Rusetti

text: Rusetti eli solmuke on asuste, jota käytetään yleensä muodollisen vaatetuksen kanssa.


title: Rusetti

text: Rusetti on kangasnauha, joka sidotaan kaulan ympärille symmetrisesti siten, että vastakkaiset päät muodostavat horisontaaliset silmukat. Solmuketta käyttävät yleensä miehet. Rusetti on usein leikattu valmiiksi muotoonsa. Tälloin esille jäävä osa on leveämpi kuin solmun alle jäävä osa.


title: Rusetti

text: Miehet käyttävät frakin kanssa valkoista ja smokin kanssa mustaa tai smokkivyön väristä rusettia. Arkisemman vaatetuksen kanssa solmuke on usein värillinen ja kangas kuvioitua. Rusetti on nykyään harvinainen, koska se on solmiota vaativampi solmittava ja se jättää paidan edustan paljaaksi.


title: Rusetti

text: Hieman toisen muotoinen rusetti kuuluu myös naisten asusteisiin. Sitä käytetään yleensä sitomaan kampausta.


title: Vermutti

text: Vermutti on maustettu väkevä viini. Sitä on sekä punaisena (makea) että valkoisena (kuiva tai makea) versiona. Kuivaa vermuttia kutsutaan joskus "ranskalaiseksi" ja makeaa punaista vermuttia taas "italialaiseksi". Molempia tyyppejä valmistetaan kuitenkin kummassakin maassa.


title: Vermutti

text: Vermutti on väkevöity, maustettu viini, jonka nimi tulee päämausteeksi käytetyn koiruohon saksankielisestä nimestä "Wermut". Nykyisin niin Saksassa, Ranskassa kuin myös esimerkiksi Yhdysvalloissa ja Bulgariassa tehdään sekä makeaa että kuivaa vermuttia.


title: Vermutti

text: Vermutin valmistuksessa käytetään usein perusviininä kevyttä valkoviiniä. Siihen lisätään maustekasveista tehtyjä uutteita ja tisleitä, väkevää viinaa ja sokeria. Maku vaihtelee paljon mausteena käytettyjen yrttien mukaan. Vermutit nautitaan esimerkiksi aperitiivina viilennettynä sellaisenaan tai jäiden kanssa, mutta niitä voidaan käyttää myös monissa cocktaileissa. Muun muassa Gambina sisältää vermuttia ginin ohella.


title: SharpDevelop

text: SharpDevelop on ilmainen avoimen lähdekoodin kehitysympäristö C# ja Visual Basic.NET (VB.NET) -kielille Microsoft .NET -alustalle.


title: Tsolmuinen

text: Tsolmuinen eli Tšolmuža () on maalaiskunta ja sen keskuskylä Karjalan tasavallan Karhumäen piirissä Venäjällä. Se sijaitsee Ääniseen laskevan Neminajoen suussa 85 kilometriä maanteitse Karhumäestä kaakkoon. Kylässä on 565 ja kunnassa 1 300 asukasta (vuonna 2012).


title: Tsolmuinen

text: Tsolmuisen kunnan pinta-ala on 3 372 tai ilman Äänisen vesialuetta 3 077 neliökilometriä. Se rajoittuu etelässä Puudožin piirin Pälmän ja Karhumäen piirin Tolvojan, lännessä Poventsan ja pohjoisessa Segežan piirin Valdain kuntiin sekä idässä Arkangelin alueeseen. Pinta-alasta valtaosa on metsää.


title: Tsolmuinen

text: Kunta sijaitsee Äänisen ja Vienanmeren vedenjakajalla. Se on pinnanmuodostukseltaan tasankoa, jonka maisemaa leimaavat laajat suoalueet. Seudulla virtaavat Uikujoki, Vuosmajoki (ven. "Vožma"), Nemina, Lieksajoki ("Leksa") ja Kumbuksa. Suurimmat järvet ovat Äänisen ohella Konsajärvi ("Konžozero") ja Rybozero. Hyötykaivannaisiin kuuluvat kupari, nikkeli, kulta, karbonaattimineraalit, hiekka ja sora. Suojeltuja luonnonmuistomerkkejä ovat Tsolmuisenlahden hiekkasärkkä ja Komarnitskoje-suo.


title: Tsolmuinen

text: Keskuskylän lisäksi kuntaan kuuluvat Nemino-3:n, Ogorelyšin, Sergijevon ja Vozritsyn asutukset sekä Danilovan kylä. Toiseksi suurin asutuskeskus on 300 asukkaan Sergijevo. Vuoden 2010 väestönlaskennan mukaan kunnan asukkaista 82 % on kansallisuudeltaan venäläisiä, 9 % valkovenäläisiä, 2 % karjalaisia, 2 % suomalaisia ja 2 % ukrainalaisia.


title: Tsolmuinen

text: Tsolmuisen pogosta mainitaan ensimmäisen kerran 1400-luvun lopun verokirjassa. Vuodesta 1684 aina 1850-luvulle saakka seudulla toimi Uikujoen vanhauskoisyhteisö, jolla oli luostarit Danilovassa ja Leksassa. 1900-luvun alussa Tsolmuisen kylänosat muodostivat Danilovan volostiin kuuluneen kyläkunnan. 1920-luvulla perustettiin aluksi Poventsan ja myöhemmin Karhumäen piiriin kuulunut Tsolmuisen kyläneuvosto. Vuonna 1933 sen kahdeksassatoista asutuksessa oli 1 200 asukasta, joista lähes kaikki olivat venäläisiä.


title: Tsolmuinen

text: Tsolmuisen kautta kulkee Karhumäen, Puudožin ja Vologdan välinen kestopäällystetty maantie. Kylästä on linja-autoyhteydet Karhumäkeen ja Puudožiin. Äänisen rannalla on laivalaituri.


title: Tsolmuinen

text: Kunnassa on metsä- ja kaivosteollisuutta. Tsolmuisessa toimii leipomo.


title: Tsolmuinen

text: Keskuskylän palveluihin kuuluvat lastentarha, keskikoulu, kulttuuritalo, kirjasto, pieni poliklinikka, posti ja kauppa. Eräitä palveluja on myös muissa asutuskeskuksissa.


title: Tsolmuinen

text: Seudulta on löydetty useita muinaisia asuinpaikkoja sekä Äänisen Pidostrovin kivikautinen hautapaikka. Tsolmuisen kylässä sijaitseva vuonna 1605 rakennettu puukirkko on valtakunnallinen suojelukohde. Muita rakennusmuistomerkkejä ovat 1800-luvun puolivälissä pystytetyt Danilovan ja Leksan kirkot, Berjozovkan ja Sergijevon tsasounat sekä kaksi vanhaa asuintaloa Danilovassa. Historiallisia kohteita ovat Berjozovkan karsikkometsä sekä vuoteen 1857 saakka toimineiden vanhauskoisten luostarien sijaintipaikat Danilovassa ja Leksassa. Tsolmuisen kylässä toimii retkeilymaja


title: Ensivaste

text: Ensivaste on osa porrastettua ensihoitojärjestelmää. Sillä tarkoitetaan hätätilapotilaan luokse lähetettävää lähintä mahdollista pelastustoimen yksikköä, joka kykenee aloittamaan välittömät toimenpiteet potilaan peruselintoimintojen turvaamiseksi, antamaan tehostettua ensiapua, arvioimaan potilaan tilan ja raportoimaan tilanteesta eteenpäin. Ensivaste on ensihoitojärjestelmässä korkein taso, jolle henkilö, joka ei ole hoitoalan ammattilainen, voi päätyä. EVY (ensivasteyksikkö) ei kuljeta potilasta kuin poikkeustapauksissa.


title: Ensivaste

text: Ensivasteyksikkönä voi toimia esimerkiksi pelastus- tai poliisiauto tai meripelastusalus, jonka henkilöstö on saanut ensivastetoimintaan vaadittavan koulutuksen. Myös ambulanssi tai muu lääkinnällisen pelastustoimen yksikkö voi toimia ensivasteena esimerkiksi ollessaan kuljettamassa toista potilasta, jonka tila sallii yksikön miehistön lähtevän hoitamaan kiireellisempää potilasta.


title: Ensivaste

text: Ensivasteyksikkö hälytetään, kun se saavuttaa potilaan merkittävästi lääkinnällisen pelastustoimen yksikköä nopeammin. Yksikkö voidaan hälyttää myös lääkinnällisen pelastustoimen yksiköiden lisäavuksi.


title: Ensivaste

text: Ensivasteyksikkö ei yleensä aloita lääke-/nestehoitoa, ellei miehistössä ole hoitoalan ammattilaista kuten ensihoitoon suuntautunutta lähihoitajaa, ensihoitajaa (AMK), sairaanhoitajaa (AMK), palomies-sairaankuljettajaa tai lääkäriä.


title: Worms (täsmennyssivu)

text: Worms tarkoittaa seuraavia:


title: Eugen

text: Eugen on miehen etunimi. Nimi oli Suomessa suosittu 1800- ja 1900-luvun vaihteessa sekä Ruotsin vallan aikana. Nykyisin nimi on harvinaisempi. Väestörekisterikeskuksen tietojen mukaan nimi on vuoden 2009 loppuun mennessä annettu 1736 henkilölle.


title: Eugen

text: Nimi tulee kreikan sanasta "eugenios", joka tarkoittaa jalosyntyistä. Eugenius on ollut muun muassa neljän paavin nimi (Eugenius I, II, III ja IV). Nimen kansainvälisiä vastineita ovat mm. englannin Eugene (Gene) sekä venäjän Jevgeni (Ženja). Nimen naispuolinen vastine on Eugenia.


title: Eugen

text: Suomessa Eugenin nimipäivä on ruotsinkielisen kalenterin mukaan 16. kesäkuuta. Nimipäivä siirrettiin tälle päivälle vuonna 1929 Eugen Schaumanin muistoksi, joka oli samana päivänä vuonna 1904 ampunut Nikolai Bobrikoffin ja sen jälkeen itsensä. Aikaisemmin Eugenin nimipäivä oli ollut 7. marraskuuta sekä suomen- että ruotsinkielisessä kalenterissa.


title: Josh Groban

text: Joshua Winslow Groban (s. 27. helmikuuta 1981 Los Angeles, Kalifornia) on yhdysvaltalainen laulaja. Hänet tunnetaan kypsästä, tummasta tenoriäänestään. Grobanin musiikki vaihtelee klassisesta pop-musiikkiin.


title: Josh Groban

text: Grobanin neljä ensimmäistä albumia menestyivät hyvin, ja vuonna 2007 hän oli Yhdysvaltain parhaiten myynyt artisti yli 21 miljoonalla myydyllä levyllä. Maailmanlaajuisesti hän on myynyt yli 24 miljoona levyä.


title: Josh Groban

text: Groban on julkaissut levyt "Josh Groban", "Josh Groban in Concert", "Closer", "Awake", "Noël", "Illuminations" ja "All That Echoes". Esikoislevy "Josh Groban" julkaistiin 20. marraskuuta 2001. Levy myi lopulta tuplaplatinaa. Josh Groban on tunnettu myös MTV:llä pyörivästä Ally McBeal -ohjelmasta, jossa hän lauloi ja jonka ansiosta hän sai levytyssopimuksen.


title: Jussi Jurkka

text: Jussi Tapani Jurkka () oli suomalainen näyttelijä. Jurkan näyttelijäntyölle oli ominaista jyrkkyys ja terävyys, joiden ansioista hän esitti usein poikkeuksellisia roolihahmoja. Hänen intensiteettinsä ja älykkyytensä vetosi niin teatteri- kuin elokuvayleisöön ja hän saavutti useita taiteellisia voittoja vaativissa roolitehtävissä.


title: Jussi Jurkka

text: Jurkka valmistui Suomen Teatterikoulusta vuonna 1949, minkä jälkeen hän työskenteli näyttelijänä Kotkan Maakuntateatterissa 1949–1950, Intimiteatterissa 1950–1957 ja Suomen Kansallisteatterissa 1957–1982.


title: Jussi Jurkka

text: Valkokankailla Jurkan tunnetuimmat roolit olivat "Tuntemattoman sotilaan" (1955) Lammio ja "Punaisen viivan" (1959) agitaattori Puntarpää. Kaikkiaan Jurkka näytteli 32 elokuvassa. Televisiossa hän oli mukana muun muassa Pentti Siimeksen ja Ritva Valkaman tähdittämässä sketsiviihdesarjassa "Parempi myöhään..."


title: Jussi Jurkka

text: Jussi Jurkan elämästä ilmestyi Otavan kustantamana vuonna 2015 Lauri Meren kirjoittama 473-sivuinen kirja "Tuntematon tähti: Jussi Jurkka".


title: Jussi Jurkka

text: Jurkka kuului merkittäviin näyttelijäsukuihin molempien vanhempiensa puolelta. Hänen vanhempansa, Eino Jurkka ja Emmi Jurkka (o.s. Tuomi), olivat molemmat teatterinjohtajia ja näyttelijöitä. Myös hänen veljensä Sakari Jurkka ja siskonsa Vappu Jurkka toimivat näyttelijöinä, samoin kuin enot Arvi Tuomi ja Valter Tuomi sekä serkut Rauli ja Liisa Tuomi. Vanhemmat erosivat Jussin ollessa vasta vuoden ikäinen.


title: Jussi Jurkka

text: Jussi Jurkan ensimmäinen aviopuoliso oli näyttelijä Maikki Länsiö (1932–1996). Heidän tyttärensä Laura Jurkka (s. 1958) on myös näyttelijä. Jurkan toinen aviopuoliso oli näyttelijä Arja Pessa (1943–2015). Kumpikin liitto päättyi avioeroon. Jurkka itse totesi liitoistaan ironisesti, ettei hän ”koskaan mennytkään naimisiin, hänet vietiin molemmilla kerroilla”.


title: Jussi Jurkka

text: Julkisuudessa Jussi Jurkka viihtyi vain sen verran, kuin oli tarpeen hänen ammattinsa kannalta. Erottuaan Pessasta 1970-luvun alussa hän jätti julkisuuden lähes tyystin.


title: Jussi Jurkka

text: Jurkan ensimmäinen päärooli oli Michael Max Catton tragediassa "Vihreät vedet". Isäänsä vihaava Michael edusti roolityyppiä, josta Jurkka tuli tunnetuksi 1950-luvulla: neuroottiset nuoret miehet. Jurkan näyttelijänlaatuun tyyppi sopi erinomaisesti. Lyhyen Kotkan-kauden jälkeen Jurkka kiinnostui uudesta Intimiteatterista, jonka periaatteena oli palata teatterin alkulähteille, kirjailijan tekstiin ja näyttelijäntyöhön. Jurkka näytteli Intimiteatterin avajaisnäytelmässä "Kurittomat vanhemmat" äitiä ja poikaa Emmi Jurkan kanssa. Molemmat pitivät toisiaan uransa parhaina vastanäytteljöinä.


title: Jussi Jurkka

text: Jussi Jurkan voittoihin Intimiteatterissa kuului muun muassa nuori Alving Henrik Ibsenin näytelmässä "Kummittelijat" keväällä 1951. ”Jussi Jurkan poikkeuksellisen suuresta lahjakkuudesta ei voi erehtyä. Tuntuu siltä kuin tähän Jurkan taiteilijaperheen kuopukseen, 21-vuotiaaseen nuorukaiseen taiteelliset kyvyt olisivat projisoituneet mahdollisimman onnellisella tavalla”, Aamulehden Olavi Veistäjä kirjoitti. Neron rooliinsa näytelmässä "Britannicus" Jurkka teki perusteellista pohjatyötä: hän matkusti Roomaan tutustumaan näytelmän alkulähteisiin. Intimiteatterin taiteellinen taso ja kaupallinen menestys olivat hyviä 1950-luvulla: Jussi Jurkka ja Toivo Mäkelä ottivat tavakseen ilmoittaa "suurellisesti", etteivät he vajaille katsomoille näytellä viitsisikään. Jurkka itse piti Intimiteatterin vuosiaan uransa tärkeimpinä.


title: Jussi Jurkka

text: Intimiteatterin henki ja talous alkoivat heikentyä, ja Jurkka teki päätöksen siirtyä Suomen Kansallisteatteriin. Hän oli saanut ensimmäisen tarjouksen Kansallisteatterista 1955 ja kaksi vuotta myöhemmin hän ei enää empinyt teatterin vaihtoa. Hän näytteli Kansallisessa uransa loppuun, noin neljännesvuosisadan. Vuosina 1956 ja 1957 Jurkka vieraili myös sukunsa nimikkoteatterissa, huoneteatteri Jurkassa.


title: Jussi Jurkka

text: 1960-luvulla Jurkka sai näytelläkseen useita merkittäviä rooleja. Hänen paneutumisensa roolitehtäviin oli aina perusteellista ja kunnianhimoista. "Nuorten vihaisten miesten" roolit pysyivät pitkään hänen repertoaarissaan, hänellä oli päärooli muun muassa Jack Witikan ohjaamassa kappaleessa "Nuori viha". Jurkka näytteli runsaasti myös Edvin Laineen ohjaamana.


title: Jussi Jurkka

text: Jurkan taiteellinen menestys näkyi myös tilikukkarossa: hän oli vuonna 1962 Suomen toiseksi eniten ansaitseva näyttelijä: hänen vuositulonsa oli noin 35 900 nykymarkkaa.


title: Jussi Jurkka

text: Iän karttuessa Jurkan roolit alkoivat vaihtua nuorista vihaisista miehistä henkilöihin, jotka olivat jollain tavoin vaikeita, jopa kieroutuneita. Hänen taiteellisiin voittoihinsa lukeutuu muun muassa Frantz Wilho Ilmarin ohjaamassa näytelmässä "Altonan vangit"; suoritusta on luonnehdittu ”järkyttäväksi” ja se sai poikkeuksellisen paljon palstatilaa. Jurkan harvoihin Shakespeare-tehtäviin kuului Antonius Edvin Laineen ohjaamassa tragediassa "Julius Caesar". Antoniuksen suurta puhekohtausta on pidetty yhtenä kautta aikain parhaista Shakespeare-tulkinnoista.


title: Jussi Jurkka

text: 1970-luvun alussa Jurkalla oli rooli muun muassa kirjenäytelmässä "Nuori Ida Aalberg"; näytelmää esitettiin noin 50 kertaa ja siitä tehtiin televisioversio vuonna 1974. Uransa myöhäisvaiheessa Jurkka ei enää varsinaisesti viihtynyt Suomen Kansallisteatterissa, mutta pysyi siellä, kun näköpiirissä ei ollut parempaakaan vaihtoehtoa. Hän saavutti merkittäviä voittoja 1970-luvun puolivälissä esimerkiksi Edgarin roolissaan August Strindbergin näytelmässä "Kuolemantanssi". Jurkan näyttelijäntestamentiksi jäi Antonio Salierin rooli Peter Shafferin näytelmässä "Amadeus" keväällä 1981. Roolisuoritus oli sekä taiteellinen että kaupallinen menestys.


title: Jussi Jurkka

text: Jussi Jurkka näytteli myös Radioteatterissa. Hänellä oli rooleja muun muassa kuunnelmissa "Lordi Arthur Savilen rikos" (1961) ja "Välskärin kertomukset" (1974–1975).


title: Jussi Jurkka

text: Valkokankailla Jussi Jurkka näytteli ennen kaikkea draamoissa ja melodraamoissa. Hänen roolihahmonsa joutuivat perimmäisten kysymysten ääreen, usein kyse oli elämästä ja kuolemasta. Useat Jurkan tulkitsemat roolihahmot tekivät henkirikoksen, joutuivat sellaisen uhriksi tai tekivät itsemurhan. Eräissä elokuvissa hänen hahmonsa romanttisen rakkauden kohteille kävi kalpaten. Kevyempää draamaa edustavat roolit Aino Räsäsen kartanoromanttisten "Helena"-sarjan kirjoihin perustuvissa elokuvissa. Jurkalla oli rooli myös kolmessa Väinö Linnan teksteihin perustuvassa teoksessa, joista tunnetuin lienee luutnantti Lammio Edvin Laineen ohjaamassa elokuvassa "Tuntematon sotilas" (1955).


title: Jussi Jurkka

text: Jurkka aloitti elokuvauransa jo kymmenvuotiaana avustajantehtävällä Hugo Hytösen komediassa "Ketunhäntä kainalossa". Jurkan aikuisiän valkokangasura alkoi 1948 kreditoimattomaksi jääneellä Pertin roolilla Ville Salmisen ohjaamassa draamassa "Irmeli, seitsentoistavuotias". Hänen ensimmäinen merkittävä roolinsa oli Arttu Lasse Pöystin ohjaamassa kartanodraamassa "...ja Helena soittaa" (1951); hän näytteli saman roolin myös kahdessa myöhemmässä "Helena"-sarjan filmatisoinnissa. Seuraavana vuonna hänellä oli keskeinen rooli Aarne Tarkaksen rikoselokuvassa "Yö on pitkä". Hannu Lemisen melodramaattisessa epookkielokuvassa "Morsiusseppele" (1954) Jurkka näytteli miespääosan Aino-Maija Tikkasen vastanäyttelijänä. Jack Witikan elokuvassa "Silja – nuorena nukkunut" (1956) Jurkan vastanäyttelijänä oli Heidi Krohn. Laineen melodraamassa "Musta rakkaus" Jurkka teki miespääosan mielenvikaisena Paulina vastanäyttelijänään Eeva-Kaarina Volanen. Vuonna 1959 Jurkka sai miessivuosan Jussi-palkinnon agitaattori Puntarpään roolistaan Matti Kassilan elokuvassa "Punainen viiva". Jurkan elokuvarooleista muistettava on myös Brunon osa Kassilan rikosklassikossa "Komisario Palmun erehdys" (1960).